LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO ATNAUJINIMAS IR PLĖTRA“ ĮGYVENDINIMO PLANAVIMO BŪDU TAISYKLIŲ PATVIRTINIMO

2009 m. kovo 19 d. Nr. 3D-183

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2008, Nr. 46-1732), 6.1 ir 7.2.1 punktais ir atsižvelgdamas į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2009 m. sausio 19 d. Tarybos reglamentu (EB) Nr. 74/2009 (OL 2009 L 30, p. 100), į 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2008 m. lapkričio 27 d. Komisijos reglamentu (EB) 1175/2008 (OL 2008 L 318, p. 6), nuostatas ir siekdamas efektyviai panaudoti EŽŪFKP lėšas,

tvirtinu Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ įgyvendinimo planavimo būdu taisykles (pridedama).

ŽEMĖS ŪKIO MINISTRAS	KAZYS STARKEVIČIUS

PATVIRTINTA

Lietuvos Respublikos žemės ūkio

ministro 2009 m. kovo 19 d.

įsakymu Nr. 3D-183

LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO ATNAUJINIMAS IR PLĖTRA“ ĮGYVENDINIMO PLANAVIMO BŪDU TAISYKLĖS

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ įgyvendinimo planavimo būdu taisyklės (toliau – Taisyklės) parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2009 m. sausio 19 d. Tarybos reglamentu (EB) Nr. 74/2009 (OL 2009 L 30, p. 100), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2008 m. lapkričio 27 d. Komisijos reglamentu (EB) Nr. 1175/2008 (OL 2008 L 318, p. 6), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C(2007)5076 (toliau – Programa), Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2009, Nr. 21-834) (toliau – Programos administravimo taisyklės).

2. Taisyklės reglamentuoja paramos pagal Programos 3 krypties „Gyvenimo kokybė kaimo vietovėse ir kaimo ekonomikos įvairinimas“ priemonę „Kaimo atnaujinimas ir plėtra“ (toliau – priemonė) administravimo tvarką, kai paramos prašoma projektams, įgyvendinamiems taikant regioninį projektų planavimo būdą (toliau – planavimo būdas). Taikant regioninį projektų planavimo būdą parama teikiama viešojo pobūdžio, ne pelno siekiantiems savivaldybių administracijų pateiktiems projektams. Šios Taisyklės netaikomos, kai paramos pagal priemonę „Kaimo atnaujinimas ir plėtra“ prašoma vietos projektams, įgyvendinamiems „LEADER“ metodu.

II. TAISYKLĖSE VARTOJAMI SUTRUMPINIMAI IR SĄVOKOS

3. Taisyklėse vartojami sutrumpinimai:

Agentūra – Nacionalinė mokėjimo agentūra prie Žemės ūkio ministerijos.

EB – Europos Bendrija.

EŽŪFKP – Europos žemės ūkio fondas kaimo plėtrai.

PAK – Projektų atrankos komitetas.

Ministerija – Lietuvos Respublikos žemės ūkio ministerija.

VVG – vietos veiklos grupė (-ės).

4. Taisyklėse vartojamos sąvokos apibrėžtos Programoje, Lietuvos Respublikos statybos įstatyme (Žin., 1996, Nr. 32-788; 2001, Nr. 101-3597), Lietuvos Respublikos nekilnojamojo kultūros paveldo apsaugos įstatyme (Žin., 1995, Nr. 3-37; 2004, Nr. 153-5571), Lietuvos Respublikos teritorijų planavimo įstatyme (Žin., 1995, Nr. 107-2391; 2004, Nr. 21-617), Lietuvos Respublikos planuojamos ūkinės veiklos poveikio aplinkai vertinimo įstatyme (Žin., 1996, Nr. 82-1965; 2005, Nr. 84-3105), Lietuvos Respublikos žemės įstatyme (Žin., 1994, Nr. 34-620; 2004, Nr. 28-868), Lietuvos Respublikos želdynų įstatyme (Žin., 2007, Nr. 80-3215), Lietuvos Respublikos tautinio paveldo produktų įstatyme (Žin., 2007, Nr. 77-3043), Programos administravimo taisyklėse, Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisyklėse, patvirtintose Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 (Žin., 2007, Nr. 132-5388), kituose teisės aktuose.

III. PRIEMONĖS TIKSLAI

5. Priemonės tikslai:

5.1. bendrasis tikslas – kurti patrauklią aplinką gyventi ir dirbti kaimo vietovėse;

5.2. specialieji tikslai:

5.2.1. padidinti kaimo gyvenamosios aplinkos patrauklumą;

5.2.2. sumažinti gyventojų mažėjimą kaimo vietovėse;

5.2.3. išsaugoti kultūrinį paveldą įkuriant ir plėtojant tradicinių amatų centrus;

5.3. veiklos tikslai:

5.3.1. rekonstruoti (atnaujinti) pastatus;

5.3.2. atnaujinti ir išsaugoti istorinę, etninės kultūros, architektūrinę vertę turinčius kaimo paveldo objektus ir kraštovaizdžio komponentus;

5.3.3. sutvarkyti ar sukurti viešąją infrastruktūrą;

5.3.4. puoselėti tradicinių amatų technologijas;

5.3.5. sudaryti sąlygas tradiciniams amatams pristatyti ir prekiauti amatininkų gaminiais.

IV. REMIAMA IR NEREMIAMA VEIKLA

6. Pagal Priemonę remiama:

6.1. viešosios infrastruktūros sutvarkymas ir (arba) sukūrimas:

6.1.1. viešųjų erdvių sutvarkymas ir (arba) sukūrimas, kultūrinio kraštovaizdžio komponentų išsaugojimas ir atnaujinimas, privažiuojamųjų kelių, gyvenvietės ribose esančių vietinės reikšmės viešųjų gatvių ar jų atkarpų, priklausančių savivaldybei, ir (arba) prie viešosios paskirties ar kitų kaimo vietovei svarbių pastatų ir (arba) statinių, rekreacinių zonų – transporto priemonėms privažiuoti ir (ar) pastatyti skirtos infrastruktūros, nepatenkančios į kelio sąvoką, apibrėžtą Lietuvos Respublikos kelių įstatyme (Žin., 1995, Nr. 44-1076; 2002, Nr. 101-4492), ir nenurodytų Taisyklių 7.4.2 punkte, – sutvarkymas, ar sukūrimas;

6.1.2. drenažo sistemų įrengimas ir (arba) atnaujinimas, geriamojo vandens tiekimo ir nuotekų tvarkymo sistemų įrengimas ir (arba) atnaujinimas, vandens gerinimo, geležies šalinimo sistemų įrengimas ir (arba) atnaujinimas (toliau – vandentvarka);

6.2. kaimo vietovei svarbių statinių statyba, renovavimas, rekonstravimas, remontas, išskyrus Taisyklių 7.4.1 ir 7.4.3 punktuose nurodytus atvejus;

6.3. istorinę, etninės kultūros, architektūrinę ar kitokią kultūrinę vertę turinčių nekilnojamųjų kultūros paveldo objektų, nuosavybės teise priklausančių valstybei ar savivaldybei, bei vietovių pritaikymas ir tvarkyba (t. y. remontas, avarijos grėsmės pašalinimas, konservavimas, restauravimas, atkūrimas (toliau – viešųjų kultūros paveldo objektų tvarkyba), išskyrus 7.4.4 punkte nurodytą atvejį;

6.4. religinių objektų, jų statinių kompleksų ir priklausinių paprastasis (einamasis) remontas;

6.5. kaimo vietovėje esančių privačių pastatų grupės eksterjero (išorės) atnaujinimas (pastatų fasadų, stogų, langų, kt. tvarkymas) (toliau – privačių pastatų atnaujinimas);

6.6. tradicinių amatų puoselėjimas:

6.6.1. atsižvelgiant į Taisyklių 24.15 punkto nuostatas, tradicinių amatų centrų kūrimas;

6.6.2. sąlygų tradiciniams amatams pristatyti ir prekiauti amatininkų gaminiais sudarymas, įskaitant tradicinių amatų prekyviečių įrengimą.

7. Pagal Priemonę neremiama:

7.1. investicijos, remiamos iš kitų EB fondų ar bet kurios kitos nacionalinės programos, EB finansinės priemonės lėšų, taip pat žuvininkystės regionų plėtros strategijose numatyti įgyvendinti projektai ar jų dalys (etapai);

7.2. pagal kitas Programos priemones remiama veikla, pvz., žemės ūkio vandentvarka, miškų infrastruktūros gerinimas (priėjimo prie miško gerinimas, privačiuose miškuose įrengiant ar rekonstruojant miško kelius su žvyro danga; miško sausinimo sistemų įrengimas ir rekonstrukcija vietovėse, nepriklausančiose „Natura 2000“ tinklui);

7.3. investicijos, numatytos finansuoti pagal vietos plėtros strategiją (toliau – VPS), įgyvendinamą LEADER metodu;

7.4. veikla ir investicijos, susijusios su:

7.4.1. naujų pastatų statyba;

7.4.2. magistralinių, krašto, rajoninių, vietinės reikšmės kelių, gatvių (išskyrus Taisyklių 6.1.1 punkte nurodytus atvejus) statyba ir tvarkymu;

7.4.3. dvaro pastatų renovavimu, rekonstravimu ir (arba) remontu, dvaro sodybų tvarkyba;

7.4.4. privatiems asmenims priklausančių kultūros paveldo objektų tvarkyba;

7.4.5. tabako gaminių gamyba;

7.4.6. alkoholinių gėrimų gamyba;

7.4.7. ginklų ir šaudmenų gamyba;

7.4.8. azartinių lošimų ir lažybų organizavimu;

7.4.9. prekyba, prekybos tinklų plėtra;

7.4.10. finansiniu tarpininkavimu, pagalbine finansinio tarpininkavimo veikla;

7.4.11. draudimo ir pensijų lėšų kaupimo veikla;

7.4.11. nekilnojamojo turto operacijomis;

7.4.13. teisinės veiklos organizavimu;

7.4.14. medžiokle ir su ja susijusiomis paslaugomis.

V. PARAMOS DYDIS

8. Paramos lėšos priemonės įgyvendinimui skiriamos iš EŽŪFKP ir bendrojo finansavimo lėšų, numatytų Lietuvos Respublikos valstybės biudžete. Paramos lėšų limitas vienai savivaldybei yra 1 354 000 Lt.

9. Pareiškėjo pateiktas projektinių pasiūlymų sąrašas turi būti sudarytas atsižvelgiant į paramos savivaldybės teritorijai lėšų limitą, nurodytą Taisyklių 8 punkte.

10. Suteikiamos paramos dydis skaičiuojamas atsižvelgiant tik į tinkamas finansuoti projekto išlaidas:

10.1. finansuojama iki 80 proc. visų tinkamų finansuoti projekto išlaidų, kai projekte numatyta veikla, nurodyta Taisyklių 6.1–6.4 punktuose;

10.2. finansuojama iki 50 proc. visų tinkamų finansuoti projekto išlaidų, kai projekte numatyta veikla, nurodyta Taisyklių 6.5 punkte (privačių pastatų atnaujinimas), ir projektas įgyvendinamas su partneriais, kai jie yra fiziniai asmenys.

11. Tinkamų finansuoti projekto išlaidų dalį, kurios nepadengia parama, pareiškėjas ir (arba) partneris turi finansuoti piniginiu įnašu ir (arba) prisidėti įnašu natūra (nekilnojamuoju turtu), kaip tai nurodyta Taisyklių VIII skyriuje.

12. Didžiausia paramos suma vienam projektui pagal Priemonę negali viršyti 690 560 Lt (šešių šimtų devyniasdešimt tūkstančių penkių šimtų šešiasdešimt litų) ir turi būti skiriama nepažeidžiant valstybės pagalbos teikimo reikalavimų, vadovaujantis 2006 m. gruodžio

15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5). Į šią sumą neįskaičiuojamas pirkimo ir (arba) importo pridėtinės vertės mokestis (toliau – PVM), kuris finansuojamas Taisyklių 34 punkte nustatyta tvarka.

13. Projekto vertė (neįskaitant PVM) negali būti mažesnė kaip 50 000 Lt (penkiasdešimt tūkstančių litų).

VI. GALIMI PAREIŠKĖJAI, NETINKAMI PAREIŠKĖJAI, GALIMI PROJEKTO PARTNERIAI

14. Pareiškėjas gali būti savivaldybės administracija.

15. Pareiškėjas projektinį pasiūlymą ir paramos paraišką gali teikti kartu su parneriu (-iais) arba kaip nurodyta taisyklių 15.3 punkte. Rinkdamasis partnerį (-ius) pareiškėjas turėtų atsižvelgti į partnerio (-ių) žinias, įgūdžius, patirtį ir gebėjimus įgyvendinti prisiimtus įsipareigojimus. Partnerio (-ių) įtraukimas į projektą turi būti pagrįstas, nurodant partnerio (-ių) pasirinkimo priežastis ir pridėtinę projekto, įgyvendinamo su partneriu (-iais), vertę. Projekto partneris gali būti:

15.1. viešasis juridinis asmuo, t. y. viešoji įstaiga, kurios dalininkai – valstybė arba savivaldybė, biudžetinė įstaiga, vietos veiklos grupė (toliau – VVG), kaimo bendruomenė, nevyriausybinė organizacija, religinė bendrija (religinė bendrija partneriu gali būti, kai projekte numatyta Taisyklių 6.4 nurodyta veikla);

15.2. privatus juridinis asmuo (akcinė bendrovė ar uždaroji akcinė bendrovė), kurios steigėja ir (arba) akcininkė yra savivaldybė, ir tik tais atvejais, kai projekte numatyta Taisyklių 6.1 punkte nurodyta veikla (viešosios infrastruktūros kaimo vietovėse sutvarkymas ir (arba) sukūrimas);

15.3. fizinis asmuo, kai projekte numatyta Taisyklių 6.5 punkte nurodyta veikla (privačių pastatų atnaujinimas).

16. Pareiškėjas yra tiesiogiai atsakingas už projekto rengimą, įgyvendinimą ir rezultatus neatsižvelgiant į tai, ar pareiškėjas projektą įgyvendina vienas, ar su partneriu.

17. Parama negali būti teikiama:

17.1. pareiškėjas neatitinka Taisyklių 18 punkto nuostatų ir (arba) projekto partneris neatitinka Taisyklių 19 punkto nuostatų;

17.2. pareiškėjas ir (arba) projekto partneris (-iai) projektiniame pasiūlyme ir (arba) paramos paraiškoje, ar kituose pagal paklausimą Agentūrai pateiktuose dokumentuose nurodė neteisingą informaciją;

17.3. pareiškėjas ir (arba) projekto partneris (-iai) projektų atrankos ir (arba) vertinimo procesų metu, siekdamas (-i) palankaus sprendimo, bandė daryti įtaką projekto vertinimą atliekančiai ir (arba) sprendimą dėl paramos lėšų projektui įgyvendinti skyrimo priimančiai institucijai;

17.4. pareiškėjas ir (arba) projekto partneris (-iai) dėl subjektyvių priežasčių nevykdo ankstesnio projekto, parengto pagal Programos investicines priemones, plane užsibrėžtų tikslų ir priežiūros rodiklių. Tokiu atveju jis netenka teisės kreiptis paramos pagal investicines priemones iki tol, kol nebus pašalinti veiklos trūkumai;

17.5. projekto partneriui (-iams) yra iškelta byla dėl bankroto, jis yra likviduojamas;

17.6. yra priimtas galutinis sprendimas dėl:

17.6.1. pareiškėjo ir (arba) projekto partnerio (-ių) įvykdyto kitos sutarties dėl paramos skyrimo iš EB ir (arba) Lietuvos Respublikos valstybės biudžeto lėšų pažeidimo;

17.6.2. paramos mokėjimo pareiškėjui ir (arba) projekto partneriui (-iams) nutraukimo dėl padaryto pažeidimo;

17.6.3. pareiškėjo ir (arba) projekto partnerio (-ių) įvykdytos nusikalstamos veikos ar administracinio teisės pažeidimo, susijusio su parama.

VII. TINKAMUMO KRITERIJAI

Tinkamumo kriterijai, taikomi pareiškėjui ir projekto partneriui

18. Pareiškėjui taikomi tinkamumo kriterijai:

18.1. nekilnojamąjį turtą, į kurį numatyta investuoti projekto lėšas, valdyti nuosavybės teise ar kitais teisėtais pagrindais, kaip nurodyta Taisyklių 24.10 ir 24.11 punktuose;

18.2. įsipareigoti, jei yra draudimo paslaugų prieinamumas, apdrausti turtą, kuriam įsigyti ar sukurti bus panaudota parama, ne trumpesniam kaip penkerių metų laikotarpiui nuo paramos sutarties pasirašymo: projekto įgyvendinimo laikotarpiui – didžiausiu turto atkuriamosios vertės draudimu nuo visų galimų rizikos atvejų, o įgyvendinus projektą – likutinei vertei, atsižvelgiant į atitinkamos rūšies turto naudojimo laiką ir taikomas turto nusidėvėjimo normas;

18.3. įsipareigoti be rašytinio Agentūros sutikimo mažiausiai penkerius metus nuo paramos sutarties pasirašymo dienos nedaryti esminio projekte numatytos veiklos, vietos ar sąlygų pakeitimo, kuris:

18.3.1. paveiktų jos pobūdį ir sąlygas arba suteiktų pernelyg didelio pranašumo privačiam ar viešajam juridiniam asmeniui;

18.3.2. įvyktų dėl paramos lėšomis įgyto turto nuosavybės pobūdžio pasikeitimo arba dėl projekte numatytos veiklos nutraukimo ar perkėlimo į kitą vietą;

18.4. užtikrinti, kad yra pajėgus įgyvendinti projektą ir efektyviai panaudoti projektui įgyvendinti reikalingas paramos lėšas.

19. Tinkamumo kriterijai, taikomi projekto partneriui (-iams):

19.1. projekto partneriui – juridiniam asmeniui:

19.1.1. būti juridiniam asmeniui, registruotam Lietuvos Respublikos teisės aktuose nustatyta tvarka;

19.1.2. būti įvykdžius su mokesčių mokėjimu ir, jei jis yra registruotas draudėju, su socialinio draudimo įnašų mokėjimu susijusius įsipareigojimus vadovaujantis Lietuvos Respublikos teisės aktuose nustatyta tvarka. Ši nuostata netaikoma įstaigoms, kurių veikla finansuojama iš valstybės ar savivaldybių biudžeto ir atskirais atvejais, jeigu Lietuvos Respublikos teisės aktų nustatyta tvarka juridiniam asmeniui yra atidėti mokesčių arba socialinio draudimo įmokų mokėjimo terminai;

19.1.3. tvarkyti buhalterinę apskaitą vadovaujantis Lietuvos Respublikos buhalterinės apskaitos įstatymu (Žin., 2001, Nr. 99-3515);

19.1.4. atitikti Taisyklių 18.2–18.4 punktuose išvardytus reikalavimus;

19.1.5. prie projekto įgyvendinimo prisidėti nuosavomis lėšomis ir (arba) įnašu natūra, kaip nurodyta taisyklių VIII skyriuje;

19.1.6. jei projekto metu numatyta investuoti į partnerio valdomą turtą – pateikti nuosavybės teisę ar teisėtą naudojimąsi juo pagrindžiančius dokumentus, kaip nurodyta Taisyklių 24.10 ir 24.11 punktuose (išskyrus Taisyklių 24.10.2 punkte nurodytus projektus);

19.2. papildomi tinkamumo kriterijai projekto partneriui – VVG:

19.2.1. turėti parengtą VPS, patvirtintą Ministerijos, išskyrus Taisyklių 19.2.2 punkte nurodytą atvejį;

19.2.2. tais atvejais, kai VVG nėra parengusi VPS ar nėra sulaukusi Ministerijos pritarimo VPS, ji turi atitikti Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“ atrankos taisyklių, patvirtintų Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 (Žin., 2007, Nr. 132-5388), 9 punkte nustatytus tinkamumo kriterijus;

19.3. projekto partneriui – fiziniam asmeniui:

19.3.1. būti įvykdžiusiam su mokesčių mokėjimu ir socialinio draudimo įnašų mokėjimu susijusius įsipareigojimus vadovaujantis Lietuvos Respublikos teisės aktuose nustatyta tvarka, t. y. nebūti įsiskolinusiam valstybės biudžetui, Valstybinei mokesčių inspekcijai ar Valstybiniam socialinio draudimo fondui;

19.3.2. atitikti Taisyklių 18.2–18.4 punktuose išvardytus reikalavimus;

19.3.3. prie projekto įgyvendinimo prisidėti nuosavomis lėšomis, kaip nurodyta Taisyklių 10.2 punkte;

19.3.4. pateikti nuosavybės teisę į nekilnojamąjį turtą, į kurį planuojama investuoti projekto metu, pagrindžiančius dokumentus, kaip nurodyta Taisyklių 24.10.2 punkte;

19.3.5. partneris negali būti vienas fizinis asmuo.

Partnerystė, jungtinės veiklos (partnerystės) sutarčių sudarymas

20. Iki paramos sutarties pasirašymo tarp pareiškėjo ir projekto partnerio (-ių) (jeigu projektas įgyvendinamas kartu su partneriu (-iais)) turi būti sudaryta projektui įgyvendinti skirta jungtinės veiklos (partnerystės) sutartis.

21. Jungtinės veiklos (partnerystės) sutartyje įsipareigojama laikytis pagrindinių geros partnerystės praktikos taisyklių:

21.1. visi projekto partneriai turi būti perskaitę projektinį pasiūlymą, paramos paraišką ir susipažinę su jungtinės veiklos (partnerystės) sutartyje nurodytomis savo teisėmis ir pareigomis įgyvendinant projektą ir atliekant jo priežiūrą. Jungtinės veiklos (partnerystės) sutartyje turi būti patvirtintos projekto metu sukurtų rezultatų, nupirkto ar sukurto turto ar atliktų darbų nuosavybės teisės mažiausiai penkerių metų laikotarpiui nuo projekto įgyvendinimo pabaigos;

21.2. pareiškėjas įsipareigoja projekto įgyvendinimo metu reguliariai konsultuotis su partneriu (-iais) ir nuolat jį (juos) informuoti apie projekto įgyvendinimo eigą, o projekto partneris (-iai) įsipareigoja teikti informaciją, susijusią su jungtinės veiklos (partnerystės) sutartyje numatytų įsipareigojimų vykdymu;

21.3. pareiškėjas įsipareigoja visus projekto pakeitimus, turinčius įtakos projekto partnerio (-ių) įsipareigojimams ir teisėms, prieš kreipdamasis į Agentūrą, pirmiausia raštu suderinti su partneriu (-iais);

21.4. pareiškėjas ir projekto partneris (-iai) įsipareigoja mažiausiai penkerius metus nuo paramos sutarties pasirašymo dienos nedaryti esminio projekte numatytos veiklos pakeitimo, kaip nurodyta Taisyklių 18.3 punkte;

21.5. pareiškėjas ir projekto partneris (-iai) įsipareigoja apdrausti turtą, kaip nustatyta Taisyklių 18.2 punkte. Įvykus draudžiamajam įvykiui įsipareigojama nedelsiant apie tai pranešti Agentūrai;

21.6. tuo atveju, jeigu projekto partneris (-iai) prie projekto įgyvendinimo prisideda piniginiu įnašu, jungtinės veiklos (partnerystės) sutartyje turi būti aprašyti pareiškėjo ir projekto partnerio (-ių) piniginio įnašo mokėjimo etapai, terminai ir sumos;

21.7. pareiškėjas įsipareigoja visiems projekto partneriams išsiųsti visų Agentūrai teikiamų su projekto įgyvendinimu susijusių ataskaitų kopijas;

21.8. pareiškėjas įsipareigoja, kad bet koks jungtinės veiklos (partnerystės) sutarties keitimas turi būti iš anksto suderintas su Agentūra;

21.9. projekto partneris (-iai) įsipareigoja, kad, nusprendęs (-ę) nutraukti jungtinės veiklos (partnerystės) sutartį, turi atlyginti pareiškėjui nuostolius, susijusius su jo (jų) pasitraukimu iš projekto įgyvendinimo, kaip tai nurodyta Lietuvos Respublikos civiliniame kodekse (Žin., 2002, Nr. 74 -2262) ir kituose teisės aktuose.

22. Galimybė pakeisti projekto partnerį (-ius) projekto įgyvendinimo metu:

22.1. jeigu projekto įgyvendinimo metu išaiškėjo ar atsirado aplinkybės, dėl kurių projekto partneris (-iai) nebeatitinka jam keliamų tinkamumo reikalavimų arba iškilus kitoms objektyvioms priežastims, dėl kurių projektas negali būti tinkamai įgyvendintas, pareiškėjas, gavęs Agentūros rašytinį sutikimą, gali vienašališkai nutraukti jungtinės veiklos (partnerystės) sutartį su partneriu (-iais) ir partnerį (-ius) pakeisti;

22.2. nutraukus ankstesnę junginės veiklos (partnerystės) sutartį, pareiškėjas turi pateikti Agentūrai naują (-as) jungtinės veiklos (partnerystės) sutartį (-is) su pasirinktu (-ais) partneriu (-iais) arba įgyvendinti projektą savarankiškai;

22.3. kartu su nauja jungtinės veiklos (partnerystės) sutartimi (-is) pareiškėjas pateikia Agentūrai papildomus dokumentus, patvirtinančius partnerio (-ių) keitimo būtinybę ir jo (jų) atitikimą Taisyklių 19 punkte nustatytu tinkamumo kriterijų, arba papildomus dokumentus, įrodančius galimybę projektą įgyvendinti savarankiškai.

23. Asmuo, pagal Priemonę įgyvendinant projektą dalyvaujantis kaip pareiškėjas ir (arba) projekto partneris (-iai), tuo pat metu turi teisę teikti savarankišką paramos paraišką pagal kitas Programos priemones.

Tinkamumo kriterijai, taikomi projektui

24. Bendrieji projektų tinkamumo kriterijai:

24.1. projektas atitinka Priemonės tikslus ir yra viešas (ne pelno). Viešojo pobūdžio projektu laikomas toks projektas, iš kurio projekto vykdytojas nesiekia gauti pelno arba gaunamas pelnas investuojamas į projekto veiklos plėtrą, tęstinumą, o tiesioginiai naudos gavėjai yra kaimo vietovėje veikiantys ir (arba) gyvenantys asmenys (pelno siekiantys projektai neremiami);

24.2. projekto investicijos turi būti nukreiptos tik į visuomenės viešiesiems poreikiams tenkinti naudojamo turto atnaujinimą ir (arba) naujo turto sukūrimą (išskyrus Taisyklių 6.5 punkte nurodytą veiklą (privačių pastatų atnaujinimas), pagal kurią paramos lėšomis gali būti investuojama ir į fizinių asmenų nuosavybės teise valdomą nekilnojamąjį turtą);

24.3. projektas atitinka aplinkos apsaugos reikalavimus (jei taikoma);

24.4. projekte numatyta vykdyti veikla ir išlaidos atitinka pagal Priemonę remiamų veiklų, nurodytų Taisyklių 6 punkte, pobūdį;

24.5. projekto įgyvendinimo vieta:

24.5.1. Lietuvos Respublikos teritorijoje esanti kaimo vietovė ar miestas iki 6000 gyventojų, priskirta paramos paraišką teikiančios savivaldybės teritorijai, išskyrus savivaldybių centrus ir Taisyklių 24.5.2 punkte nurodytą atvejį;

24.5.2. projektai, susiję su Taisyklių 6.1.2 punkte nurodyta remiama veikla (vandentvarka), gali būti įgyvendinami Lietuvos Respublikos teritorijoje esančiose kaimo iki 500 gyventojų vietovėse, priskirtose paramos paraiškas teikiančių savivaldybių teritorijoms. Projektams, kurių įgyvendinimo vieta yra savivaldybės centras, parama neteikiama;

24.5.3. projekto įgyvendinimo vieta gali apimti kelias kaimo vietoves, atitinkančias Taisyklių 24.5.1 ar 24.5.2 punktuose nustatytus reikalavimus ir esančias vienos savivaldybės teritorijoje;

24.6. projektas turi būti patvirtintas savivaldybės tarybos sprendimu. Savivaldybės tarybos sprendime turi būti nurodyta:

24.6.1. pritarimas, kad projektas bus įgyvendinamas savivaldybės administracijos savarankiškai arba su tam parinktu (-ais) partneriu (-iais);

24.6.2. patvirtintas projektui skiriamas finansavimas ir (arba) įnašas natūra (nekilnojamuoju turtu);

24.6.3. patvirtinimas, kad projektas atitinka regiono plėtros planą ir yra įtrauktas į savivaldybės strateginio plėtros plano, jeigu toks yra, įgyvendinimo priemones. Jei savivaldybės strateginio planavimo dokumentai nėra patvirtinti arba projektas nėra į juos įtrauktas – savivaldybės tarybos įsipareigojimas tai atlikti iki projekto įgyvendinimo pabaigos;

24.6.4. patvirtinimas, kad projektas nenumatytas įgyvendinti pagal Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos Respublikos aplinkos ministerijos įgyvendinamą Sanglaudos skatinimo veiksmų programos priemonę „Vandens tiekimo ir nuotekų tvarkymo sistemų renovavimas ir plėtra“, Lietuvos Respublikos susisiekimo ministerijos įgyvendinamą Ekonomikos augimo veiksmų programos priemonę „Savivaldos transporto infrastruktūros modernizavimas ir plėtra“, Programos priemonę „Vietos plėtros strategijų įgyvendinimas“ ar pagal kitas EB fondų, Programos ar nacionalinių programų lėšomis įgyvendinamas programas, siekiant išvengti dvigubo finansavimo rizikos;

24.6.5. jei projekte numatyta taisyklių 6.1.2 punkte nurodyta veikla (vandentvarka), išskyrus tuos atvejus, kai projektas skirtas drenažo sistemoms įrengti ir (arba) atnaujinti, suderinimas, kad projektas įtrauktas į savivaldybės patvirtintą vandens tiekimo ir nuotekų infrastruktūros plėtros planą. Jeigu šio plano savivaldybė nėra patvirtinusi arba projektas nėra į jį įtrauktas – savivaldybės tarybos įsipareigojimas tai atlikti iki projekto įgyvendinimo pabaigos;

24.7. projektas, pagal kurį numatyta vykdyti Taisyklių 6.1.2 punkte nurodyta veikla (vandentvarka), išskyrus tuos atvejus, kai projektas skirtas drenažo sistemų įrengimui ir (arba) atnaujinimui – turi būti suderintas su Lietuvos Respublikos aplinkos ministerija, pateikiant jos išduotą pažymą, kad jis nėra numatytas įgyvendinti EB Sanglaudos fondo lėšomis;

24.8. projektas turi būti įvardytas Ministerijos patvirtintame suvestiniame projektinių pasiūlymų sąraše arba suvestiniame rezerviniame projektinių pasiūlymų sąraše;

24.9. savivaldybės teritorijoje gali būti numatytas įgyvendinti ne daugiau kaip vienas projektas, pagal kurį planuojama vykdyti Taisyklių 6.1.2 punkte nurodyta veikla (vandentvarka);

24.10. nekilnojamasis turtas (žemė), į kurį planuojama investuoti įgyvendinant projektą, priklauso pareiškėjui ir (arba) projekto partneriui (-iams) nuosavybės teise arba yra pareiškėjo ir (arba) projekto partnerio (-ių) (juridinio (-ių) asmens (-enų) valdomas kitais teisėtais pagrindais Taisyklių 24.11 punkte nustatyta tvarka. Jei projekto lėšomis ketinama investuoti į nekilnojamąjį turtą – pastatus ir (arba) statinius, taikomi šie reikalavimai:

24.10.1. jei projekte numatytos investicijos į viešosios paskirties pastatų tvarkybą ir (arba) viešosios paskirties statinių statybą ir (arba) tvarkybą, jie pareiškėjui ir (arba) projekto partneriui (-iams) (juridiniams asmenims) turi priklausyti nuosavybės teise;

24.10.2. jei projekte numatyta Taisyklių 6.5 punkte nurodyta veikla (privačių pastatų atnaujinimas), nekilnojamasis turtas turi nuosavybės teise priklausyti projekto partneriams – fiziniams asmenims;

24.11. jeigu planuojama investuoti į ne nuosavybės teise, o nuomos, panaudos arba kitais teisėtais pagrindais valdomą nekilnojamąjį turtą (t. y. žemę, kaip nurodyta Taisyklių 24.10 punkte), pareiškėjas ir (arba) projekto partneris (-iai) (juridinis (-iai) asmuo (-enys), nurodytas (-i) Taisyklių 15.1 ir (arba) 15.2 punkte (-uose):

24.11.1. su nekilnojamojo turto savininku sudaro valdymo teisėtumo pagrindimo sutartį, kuri registruojama Nekilnojamojo turto registre ir kurios galiojimo terminas ne trumpesnis kaip penkeri metai (pradedama skaičiuoti nuo planuojamos projekto įgyvendinimo pabaigos);

24.11.2. asmuo, kuris teisėtai valdo nekilnojamąjį turtą, sutinka, kad būtų atliekami su nekilnojamuoju turtu susiję ir projekte numatyti darbai;

24.11.3. kai projekte numatyta Taisyklių 6.1.2 punkte nurodyta veikla (vandentvarka), o projekto įgyvendinimo vieta yra patikėjimo ar panaudos teise valdomoje valstybės nuosavybe esančioje žemėje, pareiškėjas pateikia apskrities viršininko administracijos sutikimą drenažo sistemoms įrengti ir (arba) atnaujinti, geriamojo vandens tiekimo ir nuotekų tvarkymo sistemoms įrengti ir (arba) atnaujinti, vandens gerinimo, geležies šalinimo sistemoms įrengti ir (arba) atnaujinti. Kai pareiškėjas numato rekonstruoti valstybei nuosavybės teise priklausančius melioracijos statinius, jis pateikia savivaldybės administracijos pažymą, patvirtinančią šių statinių valdymo faktą;

24.11.4. partnerystės sutartyje turi būti nustatyta, kad turtas ar kita projekto pridėtinė vertė, sukurta investuojant į nuomojamą ar kitais teisėtais pagrindais laikinai pareiškėjui ir (arba) partneriui perduotą valdyti nekilnojamąjį turtą, prieš tai gavus turto valdytojo sutikimą, pasibaigus sutarties galiojimo terminui, lieka priklausyti pareiškėjui nuosavybės teise;

24.12. projektas numatytas įgyvendinti per laikotarpį, ne ilgesnį kaip 36 mėnesiai nuo paramos sutarties pasirašymo. Jeigu įgyvendinant projektą atsirado svarbių priežasčių, kurių paramos gavėjas negalėjo numatyti paramos paraiškos pateikimo ir vertinimo metu, projekto vykdymo laikotarpis gali būti pratęstas;

24.13. jeigu projekte numatyta Taisyklių 6.5 punkte nurodyta veikla (privačių pastatų atnaujinimas):

24.13.1. projektas turi būti įgyvendinamas su partneriais – fiziniais asmenimis;

24.13.2. turi būti investuojama į savivaldybės tarybos sprendimu parinktoje gyvenamojoje vietovėje esantį individualių gyvenamųjų pastatų grupę, kompleksą (t. y. ne į pavienius pastatus);

24.13.3. projektui turi pritarti ne mažiau kaip 75 proc. šiame pastatų komplekse gyvenančių nuolatinių kaimo gyventojų;

24.13.4. projekto vieta turi būti gyvenvietėje (pvz., centrinė gatvė, aikštė), ne nuošalioje vietoje;

24.14. jeigu projektiniame pasiūlyme numatyta valstybės saugomu pripažinto kultūros paveldo objekto tvarkyba, su projektiniu pasiūlymu turi būti pateikiamas Kultūros paveldo departamento prie Kultūros ministerijos pritarimas projekte numatytai veiklai;

24.15. projektiniai pasiūlymai tradicinių amatų centrams kurti, kaip numatyta Taisyklių 6.6.1 punkte, pirmajame kvietime teikti projektinius pasiūlymus (nuo 2009-03-23 iki 2009-05-29) nerenkami. Tinkamumo kriterijai, taikytini šio pobūdžio projektams, bus papildomai nustatyti Taisyklėse;

24.16. dokumentai, kuriuos privaloma pateikti projektui įgyvendinti, nurodyti Taisyklių 2 priedo XII skyriuje „Pateikiami dokumentai“.

VIII. ĮNAŠAS NATŪRA IR JO PRIPAŽINIMAS

TINKAMU INDĖLIU PROJEKTUI ĮGYVENDINTI

25. Pareiškėjas ir (arba) projekto partneris (-iai), kai projektas įgyvendinamas kartu su partneriu (-iais) – juridiniu (-iais) asmeniu (-imis), įgyvendinant projektą gali prisidėti įnašu natūra. Jei partneris yra fizinis asmuo, jis įnašu natūra prisidėti negali.

26. Įnašas natūra laikomas tinkamu paramos gavėjo ir (arba) projekto partnerio (-ių) nuosavu indėliu, kai tai yra nekilnojamasis turtas, skirtas projektui įgyvendinti, pareiškėjo ir (arba) projekto partnerio (-ių) valdomas tiesėtais pagrindais, nurodytais Taisyklių 24.10 ir 24.11 punktuose.

27. Įnašas natūra gali sudaryti iki 20 proc. visų tinkamų finansuoti projekto išlaidų. Jeigu VĮ Registrų centro Nekilnojamojo turto registro ar nepriklausomo eksperto, atlikusio nekilnojamojo turto vertinimą, išvados duomenimis įnašas natūra sudaro daugiau nei 20 proc. visų tinkamų finansuoti projekto išlaidų, įnašu natūra pripažįstama tik nustatyta tinkamų finansuoti projekto išlaidų dalis, neviršijanti 20 proc. visų tinkamų finansuoti projekto išlaidų.

28. Tinkamas finansuoti projekto išlaidas Agentūra paramos gavėjui apmoka taip, kad, baigus įgyvendinti projektą, paramos gavėjo ir (arba) projekto partnerio (-ių) įnašui natūra prilyginamos išlaidos nebūtų kompensuotos iš lėšų, skirtų projektui įgyvendinti.

IX. TINKAMOS IR NETINKAMOS FINANSUOTI IŠLAIDOS

29. Projekto paramos paraiškoje turi būti numatytos visos išlaidos, tiesiogiai susijusios su projekto įgyvendinimu ir atitinkančios pagal Priemonės remiamą veiklą, nurodytą Taisyklių 6 punkte, pobūdį. Paramos lėšomis finansuojamos tik tinkamomis finansuoti pripažintos ir būtinos projektui įgyvendinti išlaidos, neviršijančios numatyto paramos dydžio ir intensyvumo.

30. Tinkamomis finansuoti pripažįstamos išlaidos:

30.1. būtinos projektui įgyvendinti ir numatytos paramos sutartyje;

30.2. pareiškėjo patirtos įgyvendinant projektą, bet ne anksčiau kaip projektinio pasiūlymo pateikimo Agentūrai dieną (išskyrus bendrąsias išlaidas). Šios išlaidos nefinansuojamos, jeigu parama projektui neskiriama arba išlaidos nėra nurodytos tinkamų finansuoti išlaidų sąraše, pateiktame Taisyklių 32 punkte, arba jei jos padarytos nesilaikant Programos administravimo taisyklėse nustatytų pirkimo procedūrų. Projektai, kurie pateikti 2013 metais ir kuriems skiriama parama, turi būti įgyvendinti iki 2015 metų rugpjūčio 31 d.;

30.3. bendrųjų projekto išlaidų dalis, kuri turi sudaryti iki 12 proc. kitų tinkamų finansuoti projekto išlaidų. Bendrosios išlaidos, tiesiogiai susijusios su projekto parengimu ir įgyvendinimu, gali būti patirtos ne anksčiau kaip 2007 m. sausio 1 d., tačiau, jei parama projektui neskiriama arba pirkimai atlikti nesilaikant Programos administravimo taisyklėse nustatytos tvarkos, išlaidos nefinansuojamos;

30.4. faktiškai patirtos, užregistruotos paramos gavėjo apskaitoje, pagrįstos išlaidų pagrindimo ir apmokėjimo įrodymo dokumentų originalais arba oficialiai patvirtintomis kopijomis;

30.5. padarytos prekėms, paslaugoms, darbams pirkti vadovaujantis Programos administravimo taisyklėse nustatyta tvarka;

30.6. padarytos naujoms, nenaudotoms, Lietuvos Respublikos ir EB teisės aktuose nustatytus reikalavimus atitinkančioms prekėms įsigyti.

31. Tinkamos finansuoti išlaidos turi būti aiškiai išvardytos pagal išlaidų kategorijas, o ne pateikiamos bendra suma.

32. Tinkamų finansuoti išlaidų kategorijos:

32.1. projektui įgyvendinti būtinų statinių statybos, rekonstrukcijos, remonto darbų atlikimas;

32.2. naujų statybinių medžiagų įsigijimas;

32.3. naujos įrangos, įrenginių, technikos, mechanizmų, baldų, kitos įrangos, kompiuterinės įrangos ir programų, kitos elektroninės, skaitmeninės technikos, kitų prekių, tiesiogiai susijusių su projekto įgyvendinimu, įsigijimas;

32.4. viešosios infrastruktūros projekto įgyvendinimo vietoje kūrimas (apšvietimas, privažiavimas, daugiamečių augalų įsigijimas ir kitos su projekto įgyvendinimu susijusios viešosios infrastuktūros kūrimo ar gerinimo darbų išlaidos);

32.5. visuomeninės paskirties pastatams šildyti skirtų katilinių, naudojančių atsinaujinančios energijos resursus, statyba, tam reikalingos įrangos, įrenginių, technikos, mechanizmų įsigijimas;

32.6. bendrosios išlaidos. Bendrosios išlaidos – atlyginimas inžinieriams, architektams, konsultantams ir ekspertams, konsultuojantiems techniniais, technologiniais, ekonominiais ir organizaciniais projekto rengimo ir įgyvendinimo klausimais, kai tokios paslaugos nėra tęstinė ar periodinė veikla, susijusi su pareiškėjo įprastine veikla ir išlaidomis, taip pat statinio projekto rengimo (įskaitant ekspertizę) išlaidos, projekto techninio tyrimo, patentų ir licencijų įsigijimo išlaidos, intelektinė veikla;

32.7. projekto viešinimo išlaidos, atliktos vadovaujantis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191 (Žin., 2007, Nr. 48-1868).

33. Netinkamos finansuoti išlaidos:

33.1. nenumatytos projekte, nesusijusios su projektu ir remiama veikla, neatitinkančios Taisyklių 29 ir 30 punktuose išlaidoms nustatytų reikalavimų, neįvardytos Taisyklių 32 punkte;

33.2. trumpalaikis turtas. Paramos gavėjas, siekdamas, kad trumpalaikis turtas būtų pripažįstamas tinkamomis finansuoti išlaidomis, jį turi panaudoti projekto įgyvendinimo laikotarpiu;

33.3. išlaidos ar jų dalis, patirtos perkant prekes, darbus ar paslaugas ir nesilaikant Programos administravimo taisyklėse nustatytos pirkimų tvarkos;

33.4. bendrųjų išlaidų dalis, neatitinkanti Taisyklių 30.3 punkte nurodytų reikalavimų;

33.5. detaliųjų planų rengimo išlaidos;

33.6. gyvūnų, vienmečių augalų įsigijimo išlaidos;

33.7. žemės pirkimo ir (arba) nuomos, ir (arba) kito nekilnojamojo turto pirkimo ir (arba) nuomos išlaidos;

33.8. vandens, elektros, šildymo, telefono ir interneto ryšio, biuro prekių, kuro transporto priemonių eksploatavimo išlaidos;

33.9. komandiruočių išlaidos;

33.10. projekte naudojamo ilgalaikio turto nusidėvėjimo (amortizacijos) išlaidos;

33.11. banko mokesčiai už sąskaitos atidarymą ir tvarkymą, banko operacijų išlaidos;

33.12. nekilnojamojo turto vertės ataskaitos parengimo išlaidos.

34. PVM yra netinkamas finansuoti iš paramos lėšų. Prekių ir (arba) paslaugų, už kurias mokama iš EŽŪFKP ir bendrojo finansavimo lėšų, PVM, kurio paramos gavėjas pagal Lietuvos Respublikos pridėtinės vertės mokesčio įstatymo (Žin., 2002, Nr. 35-1271) 2 straipsnio

39 dalį neturi ar negalėtų turėti galimybės įtraukti į PVM atskaitą, yra apmokamas iš šiam tikslui skirtų Ministerijos bendrųjų valstybės biudžeto asignavimų.

X. PROJEKTŲ PASIŪLYMŲ IR PARAMOS PARAIŠKŲ PRIĖMIMAS, VERTINIMAS, ATRANKA IR TVIRTINIMAS

Skelbimas teikti projektinius pasiūlymus

35. Kvietimą teikti projektinius pasiūlymus (kaip apibrėžta Taisyklių 38 punkte), būtinus projektinių pasiūlymų suvestinių ir projektinių pasiūlymų rezervinių projektų sąrašams sudaryti, skelbia Agentūra pagal Ministerijos patvirtintą pasiūlymų teikimo tvarkaraštį. Kvietimas skelbiamas „Valstybės žinių“ priede „Informaciniai pranešimai“ ir bent viename iš šalies dienraščių, Agentūros ir Ministerijos interneto svetainėse (Agentūros – www.nma.lt, Ministerijos – www.zum.lt).

36. Kvietimas papildomai gali būti skelbiamas ir kituose leidiniuose, internete ar kitais būdais.

37. Projektiniai pasiūlymai, pateikti po kvietime nustatyto termino, nepriimami.

Projektinių pasiūlymų teikimas

38. Projektinis pasiūlymas – Taisyklių 1 priede nustatytos formos dokumentas, kurį turi užpildyti ir pateikti Agentūrai pareiškėjas, siekiantis, kad jo projektas būtų įtrauktas į projektinių pasiūlymų sąrašą ir patvirtintas paramai gauti. Pagal Priemonę parengti projektiniai pasiūlymai atrenkami projektų planavimo būdu. Juos pagal projektinių pasiūlymo formą (1 priedas) ir atsižvelgiant į paramos savivaldybės teritorijai limitą, kaip nurodyta Taisyklių 8 punkte, rengia pareiškėjas ir teikia Agentūrai pagal numatomą projekto įgyvendinimo vietą Programos administravimo taisyklėse nurodytais adresais. Vieno projekto idėjai pristatyti pildoma viena projektinio pasiūlymo forma.

39. Jeigu projektinį pasiūlymą pasirašė pareiškėjo Lietuvos Respublikos teisės aktuose nustatyta tvarka įgaliotas asmuo, kartu su projektiniu pasiūlymu privaloma pateikti jo įgaliojimus patvirtinantį dokumentą.

40. Pareiškėjas (juridinis asmuo) ar Lietuvos Respublikos teisės aktuose nustatyta tvarka jo įgaliotas asmuo projektinį pasiūlymą ar kelis projektinius pasiūlymus Agentūrai teikia kartu su pareiškėjo ar jo įgalioto asmens pasirašytu raštu, kuriame nurodo:

40.1. priemonės, pagal kurią teikiami projektiniai pasiūlymai, pavadinimą;

40.2. teikiamų projektinių pasiūlymų pavadinimus, lapų skaičių ir prioritetinę eilę (pagal projektinių pasiūlymų svarbą, pradedant svarbiausiuoju), jeigu pareiškėjas teikia daugiau negu vieną projektinį pasiūlymą;

40.3. teikiamų papildomų dokumentų pavadinimus ir lapų skaičių (jei būtina).

41. Projektiniai pasiūlymai pildomi, komplektuojami ir teikiami vadovaujantis tais pačiais Programos administravimo taisyklėse nustatytais paramos paraiškų, jų priedų pildymo, komplektavimo ir teikimo reikalavimais. Kitaip užpildyti, sukomplektuoti ar pateikti projektiniai pasiūlymai nebus priimami.

42. Bendra paramos suma, prašoma pagal pareiškėjo pateiktus projektinius pasiūlymus, neturi viršyti paramos lėšų savivaldybės teritorijai limito, nurodyto Taisyklių 8 punkte. Jei savivaldybės teritorijoje numatyti įgyvendinti projektai viršija savivaldybės teritorijai nustatytą paramos lėšų limitą, jie, atsižvelgiant į pareiškėjo sudarytą teikiamų projektinių pasiūlymų prioritetinę eilę, gali būti siūlomi įtraukti į rezervinį projektinių pasiūlymų sąrašą.

Projektinių pasiūlymų apibendrinimas, sąrašų sudarymas ir tvirtinimas

43. Pasibaigus projektinių pasiūlymų pateikimo terminui atliekamas pateiktų projektinių pasiūlymų apibendrinimas, projektinių pasiūlymų sąrašų ir projektinių pasiūlymų rezervinių sąrašų sudarymas ir tvirtinimas.

44. Projektinių pasiūlymų apibendrinimo, sąrašų sudarymo ir tvirtinimo procedūrą sudaro:

44.1. projektinių pasiūlymų suvestinio sąrašo ir rezervinio suvestinio sąrašo projekto sudarymas;

44.2. projektinių pasiūlymų suvestinio sąrašo ir rezervinių projektinių pasiūlymų suvestinio sąrašo projekto svarstymas ir tvirtinimas.

45. Agentūra ne vėliau kaip per 15 darbo dienų nuo projektinio pasiūlymo gavimo dienos turi įvertinti, ar pateiktas projektinis pasiūlymas atitinka Priemonės tikslus, remiamas veiklos sritis, kt. projektiniame pasiūlyme pateiktus duomenis, ar savivaldybės pateikti projektiniai pasiūlymai atitinka paramos lėšų savivaldybei limitą, nurodytą Taisyklių 8 punkte.

46. Nustačiusi, ar pateikti projektiniai pasiūlymai tenkina nurodytus reikalavimus, Agentūra sudaro suvestinį projektinių pasiūlymų sąrašo projektą pagal Ministerijos patvirtintą formą.

47. Iš projektinių pasiūlymų, atitinkančių reikalavimus, tačiau nepatekusių į suvestinį projektinių pasiūlymų projektinio sąrašo projektą dėl kitiems, pareiškėjų prioritetinėje eilėje aukščiau nurodytiems projektams savivaldybės teritorijai numatyto paramos lėšų limito stokos, Agentūra sudaro suvestinį projektinių pasiūlymų rezervinį sąrašo projektą.

48. Parengtus projektinių pasiūlymų suvestinio sąrašo ir rezervinių projektinių pasiūlymų sąrašo projektus Agentūra, nepažeisdama Taisyklių 45 punkte nurodyto termino trukmės, teikia juos tvirtinti Ministerijai.

49. Ministerija, gavusi Agentūros sudarytą projektinių pasiūlymų suvestinio sąrašo ir rezervinių projektinių pasiūlymų sąrašo projektą, inicijuoja PAK posėdį, kurio metu priimama rekomendacija pritarti Agentūros pateiktam projektinių pasiūlymų suvestinių sąrašų projektui ir teikti jį tvirtinti, arba siūloma šiuos sąrašus grąžinti Agentūrai patikslinti.

50. PAK rekomendavus pritarti Agentūros pateikto projektinių pasiūlymų suvestinio sąrašo ir projektinių pasiūlymų suvestinio rezervini sąrašą patvirtinti, galutinį sprendimą dėl projektinių pasiūlymų suvestinio projektų sąrašo ir projektinių rezervinių pasiūlymų suvestinio projektų sąrašo patvirtinimo priima Ministerija. Per 5 darbo dienas sprendimas siunčiamas Agentūrai. Patvirtintas suvestinis sąrašas skelbiamas Ministerijos ir Agentūros interneto svetainėse (Ministerijos – www.zum.lt, Agentūros – www.nma.lt). Patvirtintas projektinių pasiūlymų sąrašas taip pat siunčiamas regiono plėtros taryboms ir (arba) Lietuvos Respublikos vidaus reikalų ministerijai.

51. Ministerijos patvirtintas projektinių pasiūlymų suvestinis sąrašas ir rezervinis projektinių pasiūlymų suvestinis sąrašas nėra galutinis sprendimas projektą finansuoti iš EŽŪFKP ir Lietuvos Respublikos valstybės biudžete numatytų bendrojo finansavimo paramos lėšų. Galutinis spendimas dėl projekto tinkamumo gauti paramą priimamas Taisyklių 68 punkte nustatyta tvarka, prieš tai atlikus paramos paraiškų ir jų priedų patikros ir vertinimo procedūras.

52. Agentūra ne vėliau kaip per 5 darbo dienas nuo Ministerijos patvirtinto projektinių pasiūlymų suvestinio sąrašo ir rezervinių projektinių pasiūlymų suvestinio sąrašo gavimo dienos pareiškėjams išsiunčia raštą, kuriuo informuoja apie projektinio pasiūlymo patvirtinimą ir pasiūlo per 60 darbo dienų nuo šio pranešimo gavimo dienos pateikti paramos paraišką (-as) patvirtintajam projektiniam pasiūlymui įgyvendinti. Pranešimas laikomas įteiktu praėjus 7 darbo dienoms nuo pranešimo išsiuntimo paštu registruotu laišku dienos arba įteikus jį pareiškėjui pasirašytinai.

53. Ministerija, atsižvelgdama, kad projektinių pasiūlymų suvestiniame sąraše esančių projektinių pasiūlymų prašomų paramos lėšų suma neviršytų Priemonei įgyvendinti skirtos paramos lėšų sumos, gali keisti patvirtintą projektinių pasiūlymų suvestinį sąrašą ir (arba) rezervinių projektinių pasiūlymų suvestinį sąrašą (išbraukdama savivaldybių teritorijose numatytus įgyvendinti projektus ir (arba) įrašydama naujus projektus iš projektinių pasiūlymų suvestinio rezervinių sąrašo, ir patvirtindama naują projektinių pasiūlymų suvestinį projektų sąrašą ir (arba) naują projektinių pasiūlymų suvestinį rezervinių sąrašą), jeigu:

53.1. projekto vertinimo metu Agentūra priėmė spendimą atmesti paramos paraišką;

53.2. Agentūra, Ministerija ir (arba) kita valstybės institucija pagal jai Lietuvos Respublikos teisės aktuose suteiktą kompetenciją pripažino sprendimą dėl projekto finansavimo netekusiu galios ar priėmė sprendimą nutraukti paramos sutartį;

53.3. paaiškėjo, kad pasirašius savivaldybių teritorijose įgyvendinamiems projektams skirtas paramos sutartis lieka neišnaudotas (-i) savivaldybės teritorijai (-oms) numatytų skirti paramos lėšų limitas (-ai), nurodytas Taisyklių 8 punkte.

Paramos paraiškų priėmimas

54. Po projektinių pasiūlymų suvestinio ir rezervinių projektinių pasiūlymų suvestinio sąrašų sudarymo ir tvirtinimo pareiškėjas Programos administravimo taisyklėse nustatyta tvarka pildo ir Agentūrai teikia paramos paraišką ir kitus privalomus paramos paraiškos formoje nurodytus dokumentus. Rekomenduojama paramos paraišką ir kitus reikalaujamus dokumentus pateikti ne vėliau kaip per 60 darbo dienų. Tačiau pareiškėjo pageidavimu, suderinus su Agentūra, šis terminas gali būti pratęstas. Užpildyta paramos paraiška ir kiti dokumentai pateikiami pareiškėjo (juridinio asmens) ar jo įgalioto asmens.

55. Paramos paraiškos forma skelbiama Ministerijos ir Agentūros interneto svetainėse (Ministerijos – www.zum.lt, Agentūros – www.nma.lt). Kartu su paramos paraiška privalomai pateikiami dokumentai, nurodyti paramos paraiškos formoje. Informacija, anksčiau nurodyta projektiniame pasiūlyme, paramos paraiškoje nėra pateikiama (netaikoma, kai pildoma ir (arba) tikslinama projekto finansavimo pagrindimo dalis ir (arba) informacija apie projekto partnerius ).

56. Paramos paraiška ir jos priedai pildomi, komplektuojami ir teikiami Programos administravimo taisyklėse nustatyta tvarka. Kitaip užpildytos, sukomplektuotos ar pateiktos paramos paraiškos nebus priimamos.

57. Paramos paraiškas priima iš pareiškėjų ir registruoja Agentūra pagal numatomą projekto įgyvendinimo vietą Programos administravimo taisyklėse nurodytais adresais ir tvarka.

58. Pareiškėjui per 54 punkte nustatytą rekomenduojamą terminą nepristačius paramos paraiškos, Agentūra pareiškėjui raštu primena apie projekto įtraukimą į projektinių pasiūlymų suvestinį projektų sąrašą ir galimybę teikti paramos paraišką ir kitus privalomus ir (arba) papildomus dokumentus. Pranešimas laikomas įteiktu praėjus 7 darbo dienoms nuo pranešimo išsiuntimo paštu registruotu laišku arba įteikus jį pareiškėjui pasirašytinai.

Projektų vertinimas, atranka ir tvirtinimas

59. Projektų vertinimas pradedamas nelaukiant paramos paraiškų priėmimo termino pabaigos. Projekto vertinimas negali trukti ilgiau kaip 2 mėnesius nuo jos užregistravimo Agentūroje dienos. Į šį projekto vertinimo terminą neįskaičiuojami paklausimų pareiškėjui ir patikrų vietoje, vykdomų Programos administravimo taisyklėse nustatyta tvarka, atlikimo terminai.

60. Projektų vertinimą sudaro:

60.1. paramos paraiškų administracinės atitikties tikrinimas;

60.2. tinkamumo skirti paramą vertinimas.

61. Projektai vertinami ir jų vertinimo procesas organizuojamas vadovaujantis Programos administravimo taisyklėse nustatyta tvarka ir Agentūros nustatytomis darbo procedūromis.

62. Prieš užregistruojant paramos paraišką atliekamas administracinės atitikties tikrinimas, kuris negali trukti ilgiau kaip 1 dieną. Administracinės atitikties tikrinimo metu nustatoma, ar paramos paraiška yra tinkamai užpildyta ir ar pateikti visi reikalaujami dokumentai. Jeigu atliekant administracinės atitikties tikrinimą yra nustatoma, kad pateikti ne visi reikalaujami dokumentai ir (arba) paramos paraiška užpildyta netinkamai, paramos paraiška neregistruojama ir Agentūros darbuotojas pareiškėjui įteikia pranešimą, kuriame nurodomos paramos paraiškos neregistravimo priežastys.

63. Atlikus administracinės atitikties tikrinimą, tinkamai užpildytos paramos paraiškos yra užregistruojamos ir perduodamos į kitą vertinimo etapą.

64. Informacija apie paramos paraiškas, kurių administracinės atitikties tikrinimas atliktas, skelbiama Agentūros interneto svetainėje (www.nma.lt) Programos administravimo taisyklėse nustatyta tvarka.

65. Projekto tinkamumo skirti paramą vertinimą Agentūra turi organizuoti bendradarbiaudama su pareiškėju, t. y. Programos administravimo taisyklėse nustatytais terminais ir tvarka Agentūrai pateikus pastabas dėl paramos paraiškos ar jos priedų atitikties projektų tinkamumo kriterijams, pareiškėjas gali šiuos dokumentus ir (arba) duomenis patikslinti.

66. Atlikdama projektų tinkamumo skirti paramą vertinimą, Agentūra gali pasitelkti nepriklausomus ekspertus, kaip nurodyta Programos administravimo taisyklėse.

67. Priimant sprendimus dėl projektų tinkamumo, turi būti užtikrinama, kad, sudarius paramos sutartis, nebus viršyta Priemonei nustatyta didžiausia leistina paramos suma ir paramos atitinkamai savivaldybės teritorijai limitas.

68. Galutinis sprendimas dėl paramos projektui skyrimo įteisinamas Agentūros direktoriaus įsakymu. Apie priimtą galutinį sprendimą Agentūra raštu informuoja Ministeriją per 5 darbo dienas nuo jo priėmimo dienos.

69. Agentūra apie sprendimą dėl paramos skyrimo informuoja pareiškėjus registruotu laišku per 5 darbo dienas nuo sprendimo priėmimo dienos, pridėdama sprendimo išrašą. Informacija apie priimtus sprendimus skirti paramą skelbiama Agentūros interneto svetainėje (www.nma.lt) Programos administravimo taisyklėse nustatyta tvarka.

XI. PARAMOS SUTARČIŲ SUDARYMAS

70. Agentūra, priėmusi sprendimą skirti paramą, vadovaudamasi Programos administravimo taisyklėse nustatyta tvarka ir terminais, iniciuoja paramos sutarties rengimo ir pasirašymo procedūras.

71. Pavyzdinė paramos sutarties forma tvirtinama Lietuvos Respublikos žemės ūkio ministro įsakymu ir skelbiama Agentūros interneto svetainėje (www.nma.lt), Ministerijos interneto svetainėje (www.zum.lt).

72. Pareiškėjas, prieš pasirašydamas paramos sutartį, privalo atsidaryti banke atskirą sąskaitą, skirtą paramos lėšoms pervesti.

73. Pareiškėjas, pasirašęs paramos sutartį, tampa paramos gavėju.

74. Informacija apie pasirašytas paramos sutartis skelbiama Agentūros interneto svetainėje (www.nma.lt) Programos administravimo taisyklėse nustatyta tvarka.

75. Projekto vykdytojas po paramos sutarties pasirašymo turi teisę derinti viešųjų pirkimų dokumentaciją su Agentūra.

XII. MOKĖJIMO PRAŠYMO TEIKIMO, ADMINISTRAVIMO IR PARAMOS IŠMOKĖJIMO TVARKA

76. Paramos gavėjas po kiekvieno projekto įgyvendinimo etapo, kaip nurodyta paramos sutartyje nustatytame mokėjimo prašymų teikimo tvarkaraštyje, pateikia nustatytos formos mokėjimo prašymą.

77. Mokėjimo prašymo formos ir informacija apie pridedamus dokumentus tvirtinama Agentūros direktoriaus įsakymu ir skelbiama Agentūros interneto svetainėje (www.nma.lt).

78. Paramos gavėjas mokėjimo prašymą ir susijusius dokumentus privalo užpildyti, sukomplektuoti ir pateikti Agentūrai pagal projekto įgyvendinimo vietą taip, kaip tai nurodyta Programos administravimo taisyklėse. Teikiant avanso, tarpinį ar galutinį mokėjimo prašymą, pildoma mokėjimo prašymo forma. Netinkamai užpildyti, sukomplektuoti ar pateikti mokėjimo prašymai nebus priimami.

79. Pavėluotai pateikus mokėjimo prašymą, paramos gavėjui taikomos Programos administravimo taisyklėse nustatytos sankcijos. Pavėluotai teikiami mokėjimo prašymai priimami 25 darbo dienas nuo paramos sutartyje nustatytos datos. Vėliau pateikti mokėjimo prašymai nepriimami.

80. Jeigu paramos gavėjas dėl rimtų priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti argumentuotą prašymą dėl termino pratęsimo (sutarties keitimo), pridėdamas dokumentus, įrodančius pateisinamas priežastis. Prašymas pratęsti mokėjimo prašymo pateikimo terminą turi būti įteiktas asmeniškai paramos gavėjo (juridinio asmens) arba jo įgalioto asmens, išsiųstas paštu registruotu laišku arba įteiktas pašto kurjerio. Agentūrai priėmus sprendimą atidėti mokėjimo prašymo pateikimo terminą, keičiama paramos sutartis.

81. Mokėjimo prašymą pateikus pavėluotai dėl nenugalimos jėgos (force majeure) aplinkybių, sankcijos netaikomos, tačiau paramos gavėjas privalo Agentūrai raštu paaiškinti vėlavimo priežastis ir (arba) pateikti dokumentus, pagrindžiančius vėlavimo priežastis.

82. Paramos gavėjo ir (arba) projekto partnerio (-ių) (jei projektas įgyvendinamas su partneriais) atsiskaitymai, susiję su projekto įgyvendinimu, turi vykti per finansines institucijas.

83. Kiekviename mokėjimo prašyme deklaruota tinkamų finansuoti išlaidų suma apmokama taip, kad būtų išlaikytas paramos sutartyje nustatytas paramos lėšų ir nuosavų lėšų santykis. Ši nuostata netaikoma, jeigu paramos gavėjas ir (arba) projekto partneris (-iai) (jei projektas įgyvendinamas su partneriais) prie projekto įgyvendinimo prisideda tik įnašu natūra (nekilnojamuoju turtu).

84. Agentūrai pateikti ir užregistruoti mokėjimo prašymai tikrinami ir vertinami Programos administravimo taisyklėse nustatyta tvarka ir terminais.

85. Projekto, įgyvendinamo pagal Priemonę, tinkamoms finansuoti išlaidoms apmokėti taikomi šie paramos lėšų išmokėjimo būdai: išlaidų kompensavimo su avanso mokėjimu, išlaidų kompensavimo arba sąskaitų apmokėjimo. Konkretus paramos lėšų išmokėjimo būdas nustatomas paramos sutartyje.

86. Pagal patirtų išlaidų kompensavimo su avanso mokėjimu būdą:

86.1. paramos lėšos gali būti išmokamos pareiškėjui Programos administravimo taisyklėse nustatyta tvarka;

86.2. avanso dydis, išmokamas paramos gavėjui, negali būti didesnis nei 20 procentų paramos lėšų, skirtų projektui įgyvendinti, sumos. Jei, vadovaujantis Programos administravimo taisyklių ir šių Taisyklių nuostatomis, paramos gavėjui numatyta finansuoti ir PVM suma, avanso dydis negali būti didesnis nei 20 proc. paramos lėšų, skirtų projektui įgyvendinti, sumos ir PVM, kuris vadovaujantis Programos administravimo taisyklėse nustatyta tvarka apmokamas iš šiam tikslui skirtų Ministerijos bendrųjų valstybės biudžeto asignavimų, sumos;

86.3. pasirašius paramos sutartį, paramos gavėjui išmokama avanso dalis, kuri neviršija 7 procentų nuo visų tinkamų finansuoti projekto išlaidų. Avanso dalis išmokama paramos gavėjui pateikus pirmąjį avanso mokėjimo prašymą;

86.4. likusi paramos sutartyje nustatyto dydžio avanso dalis išmokama, kai paramos gavėjas pateikia pirmąsias su rangovais sudarytas paslaugų ar darbų pirkimo sutartis ar Lietuvos Respublikos teisės aktuose nustatyta tvarka patvirtintas sutarčių kopijas. Avanso dalis išmokama paramos gavėjui pateikus antrąjį avanso mokėjimo prašymą;

86.5. paramos gavėjas paramos sutartyje nustatytu periodiškumu teikia Agentūrai mokėjimo prašymus, kuriuose deklaruoja padarytas ir apmokėtas projekto išlaidas Programos administravimo taisyklėse nustatyta tvarka. Pirmąjį tarpinio mokėjimo prašymą paramos gavėjas turi pateikti Agentūrai ne vėliau kaip po 3 mėnesių nuo likusios avanso lėšų dalies, nurodytos taisyklių 86.4 punkte, gavimo dienos. Jeigu per 3 mėnesius nuo avanso gavimo dienos paramos gavėjas nepradeda įgyvendinti projekto ir nepatiria išlaidų, jis, praėjus 3 mėnesiams, per 5 darbo dienas privalo grąžinti visą avansą Agentūrai. Apie grąžintas ir (arba) susigrąžintinas avanso lėšas Agentūra informuoja Ministeriją. Paramos sutartyje taip pat nustatomas galutinio mokėjimo prašymo pateikimo terminas;

86.6. kai bendra pagal paramos gavėjo pateiktus mokėjimo prašymus kompensuota ir avansu paramos gavėjui išmokėta suma pasiekia projektui įgyvendinti skirtą paramos lėšų sumą, projekto įgyvendinimo išlaidos toliau nekompensuojamos. Kai bendra pagal paramos gavėjo pateiktus mokėjimo prašymus kompensuota ir avansu paramos gavėjui išmokėta PVM suma, apmokama vadovaujantis Taisyklių 34 punkte nustatyta tvarka, pasiekia sutartyje numatytą sumą, toliau PVM nuo apmokestinamosios prekių ir (ar) paslaugų, už kurias mokama iš nacionaliniame biudžete numatytų bendrojo finansavimo lėšų, vertės neapmokamas;

86.7. baigęs įgyvendinti projektą, paramos gavėjas Programos administravimo taisyklėse nustatyta tvarka teikia Agentūrai galutinį mokėjimo prašymą ir galutinę projekto įgyvendinimo ataskaitą. Jei paramos gavėjui numatytas finansuoti PVM, kaip nurodyta Taisyklių 34 punkte, galutiniame mokėjimo prašyme taip pat nurodoma ir PVM suma;

86.8. galutinį mokėjimo prašymą Agentūra nagrinėja ir, esant poreikiui, papildomų priemonių ir procedūrų imasi vadovaudamasi Programos administravimo taisyklėse nustatyta tvarka;

86.9. paramos gavėjas gali teikti keletą mokėjimo prašymų, kurių kiekvieno vertė negali būti mažesnė kaip 50 000 Lt (išskyrus pirmąjį avanso mokėjimo prašymą). Rekomenduojama teikti iki penkių mokėjimo prašymų, įskaitant du avanso mokėjimo prašymus.

87. Pagal patirtų išlaidų kompensavimo mokėjimo būdą:

87.1. paramos lėšos gali būti išmokamos pareiškėjui Programos administravimo taisyklėse nustatyta tvarka;

87.2. paramos gavėjas pradeda įgyvendinti projektą savo lėšomis ir paramos sutartyje nustatytu periodiškumu teikia Agentūrai mokėjimo prašymus, kaip nurodyta Programos administravimo taisyklėse;

87.3. baigęs įgyvendinti projektą, paramos gavėjas Taisyklių 86.7 punkte nurodyta tvarka teikia Agentūrai galutinį mokėjimo prašymą ir galutinę projekto įgyvendinimo ataskaitą;

87.4. paramos gavėjas gali teikti keletą mokėjimo prašymų, kurių kiekvieno vertė negali būti mažesnė kaip 50 000 Lt. Rekomenduojama teikti iki trijų mokėjimo prašymų.

88. Pagal sąskaitų apmokėjimo būdą:

88.1. paramos lėšos gali būti išmokamos pareiškėjui pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) įgyvendinančiam projektą Programos administravimo taisyklėse nustatyta tvarka;

88.2. paramos gavėjas kiekvieną rangovo, paslaugų teikėjo ar prekių tiekėjo pateiktą sąskaitą ir kitus pateiktus privalomus dokumentus tikrina, tvirtina, nuosavo indėlio dalį apmoka ir šias sąskaitas kartu su kitais reikalaujamais dokumentais Agentūrai teikia Programos administravimo taisyklėse nustatytais terminais ir tvarka. Rangovo, paslaugų teikėjo ar prekių tiekėjo pateikta sąskaita dėl išankstinio apmokėjimo negali būti laikoma tinkamomis finansuoti išlaidomis;

88.3. pateikto mokėjimo prašymo ir kitų dokumentų patikra Agentūroje ir lėšų tarp Agentūros, paramos gavėjo ir rangovo, paslaugų teikėjo arba prekių tiekėjo išmokėjimas atliekamas vadovaujantis Programos administravimo taisyklių nuostatomis ir jose nustatytais terminais.

89. Paramos lėšos paramos gavėjui išmokamos Programos administravimo taisyklėse nustatyta tvarka ir terminais.

90. Tais atvejais, kai projektas vykdomas su partneriu (-iais), finansavimą, skirtą visam projektui įgyvendinti, tiesiogiai gauna tik paramos gavėjas, kuris pats atsiskaito su projekto partneriu (-iais). Projekto partneris (-iai) tiesiogiai paramos lėšų negauna.

XIII. PROJEKTŲ ĮGYVENDINIMO PRIEŽIŪRA IR PATIKROS

91. Paramos gavėjas Agentūrai projekto įgyvendinimo ataskaitas ir veiklą pagrindžiančius dokumentus pateikia Programos administravimo taisyklėse nustatyta tvarka.

92. Patikrų vietoje atlikimo tvarka numatyta Programos administravimo taisyklėse.

93. Paramos gavėjui nesilaikant paramos skyrimo reikalavimų ir pažeidžiant paramos sutartyje nustatytus įsipareigojimus, Programos administravimo taisyklėse nustatyta tvarka taikomos sankcijos.

XIV. PROJEKTŲ VIEŠINIMAS

94. Iš EŽŪFKP ir bendrojo finansavimo lėšų pagal Programą konkrečiam projektui paramą gaunantis paramos gavėjas privalo imtis informavimo ir viešinimo priemonių, vadovaudamasis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 26 d. įsakymas Nr. 3D-191 (Žin., 2007, Nr. 48-1868).

XIV. BAIGIAMOSIOS NUOSTATOS

95. Projektų dokumentų saugojimo reikalavimai, Agentūros ir (arba) Ministerijos priimtų sprendimų, veiksmų ar neveikimo, susijusių su projektų, pateiktų pagal Priemonę, administravimu, vertinimu, atranka ir mokėjimo prašymų administravimu, apskundimo tvarka ir kita Taisyklėse nenurodyta informacija yra pateikiama Programos administravimo taisyklėse ir kituose teisės aktuose.

96. Pasikeitus Taisyklėse nurodytiems teisės aktams, tiesiogiai taikomos naujos šių teisės aktų nuostatos.

_________________

Lietuvos kaimo plėtros 2007–2013 metų

programos priemonės „Kaimo

atnaujinimas ir plėtra“ įgyvendinimo

planavimo būdu taisyklių

1 priedas

(Projektinio pasiūlymo forma)

________________________________

(dokumento sudarytojo pavadinimas)

________________________________

(įstaigos duomenys)

Nacionalinės mokėjimo agentūros prie Žemės ūkio ministerijos

Kontrolės departamento ___________________ teritoriniam skyriui

PROJEKTINIS PASIŪLYMAS GAUTI PARAMĄ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĘ „KAIMO ATNAUJINIMAS IR PLĖTRA“, JĄ ĮGYVENDINANT PLANAVIMO BŪDU*

_____________ Nr. ________

(data)

___________________

* Projektinio pasiūlymo forma pildoma didžiosiomis raidėmis ir aiškiu šriftu (rekomenduojama naudoti Times New Roman šriftą, ne mažesnį kaip 10 punktų).

I. Projektinio pasiūlymo teikėjas_

Projektinio pasiūlymo teikėjo pavadinimas
Projektinio pasiūlymo teikėjo rekvizitai	Buveinės adresas (gatvė, namo Nr. , pašto indeksas, vietovė)

Telefonas

Faksas
Projektinio pasiūlymo teikėjo vadovas/ Atsakingas asmuo	Vardas

Pavardė

Pareigos

Telefonas

Faksas

El. pašto adresas
Asmuo ryšiams	Vardas

Pavardė

Pareigos

Telefonas

Faksas

El. pašto adresas
Projektinio pasiūlymo atitiktis	Savivaldybės strateginiams, regiono plėtros planams

Nacionalinėms strategijoms

Kitiems specialiesiems projektų tinkamumo kriterijams

II. Projekto partneris (-iai)

(jei yra keli partneriai, pildoma apie kiekvieną partnerį atskirai)

Ar projektą numatoma vykdyti su partneriu (-iais)	[] Taip [] Ne
Jei pažymėjote „taip“, prašome pateikti duomenis apie partnerį (-ius):
Partnerio Nr. (...) teisinė forma (viešasis, privatus juridinis ar fizinis asmuo)
Partnerio Nr. (...) rekvizitai	Pavadinimas / vardas, pavardė

Juridinio asmens registravimo/Asmens kodas

Adresas, kontaktinio asmens telefonas, el. pašto adresas
Partnerio Nr. (...) pasirinkimo motyvai, partnerystės pagrindimas	(trumpai, 3–4 sakiniais, nurodomos projekto partnerio pasirinkimo priežastys, planuojami partnerio indėlio įgyvendinant projektą būdai ir pagrindžiama pridėtinė projekto, įgyvendinimo su partneriu vertė)

III. Duomenys apie projektinį pasiūlymą

Duomenys apie Lietuvos kaimo plėtros 2007–2013 metų programos (toliau – Programa) priemonę, pagal kurią bus rengiamas projektas	Priemonės kodas 322

Priemonės pavadinimas Kaimo atnaujinimas ir plėtra (projektų įgyvendinimas planavimo būdu) (toliau – Priemonė)
Projekto pavadinimas
Projekte numatyta veikla
Veikla	žyma	Objektas
1. Viešosios infrastruktūros sutvarkymas ir (arba) sukūrimas:	viešųjų erdvių sutvarkymas ir (arba) sukūrimas (kas reikalinga, pabraukti)	[]	(nurodyti objekto (-ų) registracijos Nr. , pavadinimą ir (arba) adresą vietovę, į kurią orientuotas projektas)

kultūrinio kraštovaizdžio komponentų išsaugojimas ir atnaujinimas (kas reikalinga, pabraukti)	[]	-//-

privažiuojamųjų kelių, gyvenvietės ribose esančių vietinės reikšmės viešųjų gatvių ar jų atkarpų, priklausančių savivaldybei, ir (arba) prie viešosios paskirties ar kitų kaimo vietovei svarbių pastatų ir (arba) statinių, rekreacinių zonų transporto priemonėms privažiuoti ir (ar) pastatyti skirtos infrastruktūros, nepatenkančių į kelio sąvoką, sutvarkymas (kas reikalinga, pabraukti)	[]	-//-

drenažo sistemų įrengimas ir (arba) atnaujinimas (kas reikalinga, pabraukti)	[]	-//-

geriamojo vandens tiekimo ir nuotekų tvarkymo sistemų įrengimas ir (arba) atnaujinimas (kas reikalinga, pabraukti)	[]	-//-

vandens gerinimo, geležies šalinimo sistemų įrengimas ir (arba) atnaujinimas (kas reikalinga, pabraukti)	[]	-//-
2.	kaimo vietovei svarbių statinių statyba, renovavimas, rekonstravimas, remontas (kas reikalinga, pabraukti)	[]	-//-
3.	istorinę, etninės kultūros, architektūrinę ar kitokią kultūrinę vertę turinčių nekilnojamųjų kultūros paveldo objektų, nuosavybės teise priklausančių valstybei ar savivaldybei, bei vietovių pritaikymas ir tvarkyba (t. y. remontas, avarijos grėsmės pašalinimas, konservavimas, restauravimas, atkūrimas (kas reikalinga, pabraukti)	[]	-//-
4.	religinių objektų, jų statinių kompleksų ir priklausinių paprastasis (einamasis) remontas	[]	-//-
5.	kaimo vietovėje esančių privačių pastatų grupės eksterjero (išorės) atnaujinimas	[]	-//-
Projekto įgyvendinimo vietovė	Savivaldybė (-ės)

Gyvenamoji (-osios) vietovė (-ės)
Numatoma projekto vertė su PVM (Lt)
Numatoma projekto vertė be PVM (Lt)
Prašoma paramos lėšų suma (Lt)	(nurodoma bendra prašoma paramos suma nuo tinkamų finansuoti projekto išlaidų, kuri turi sutapti su VIII lentelės 1 eilutėje nurodyta suma)
Prašoma lėšų suma PVM kompensuoti (Lt)	(nurodoma iš paramos lėšų netinkama finansuoti PVM suma, kuri apmokama iš šiam tikslui skirtų ministerijos bendrųjų valstybės biudžeto asignavimų)
Numatoma projekto pradžia	Metai / mėnesiai
Numatoma projekto pabaiga	Metai / mėnesiai
Preliminari projekto trukmė	mėnesiais

IV. Projekto aprašymas (santrauka)

Trumpas projekto esmės aprašymas
Projekto tikslai
Projekto poreikio aprašymas (poreikis veikloms vykdyti, infrastruktūros būklė, tikslinės grupės ir jų poreikiai, priežastys, kodėl projektas reikalingas, kam skirtas, kokias veiklos sritis apima, kokie siekiami įgyvendinimo rezultatai ir kita susijusi informacija)
Siektini rezultatai (išvardyti konkrečius projektu planuojamus pasiekti rezultatus)
Projekto rizikos veiksnių vertinimas, priemonių, kaip išvengti rizikos ar ją sumažinti, aprašymas

V. Projekto atitiktis Priemonės tikslams

Tikslo (-ų) Nr.	Projekto veiklos (-ų) Nr.
Projekto atitiktis Priemonės bendrajam tikslui	1.1 – konkrečios veiklos tikslui pasiekti

(...) – konkrečios veiklos tikslui pasiekti

Projekto atitiktis Priemonės specialiesiems tikslams	(...) – konkrečios veiklos tikslui pasiekti

(...) – konkrečios veiklos tikslui pasiekti

Projekto atitiktis Priemonės veiklos tikslams	(...) – konkrečios veiklos tikslui pasiekti

(...) – konkrečios veiklos tikslui pasiekti

VI. Preliminarus projekto biudžetas

Nr.	Veiklos pavadinimas	Išlaidų pavadinimas (pagal išlaidų kategorijas)	Suma be PVM, litais	PVM, litais	Suma su PVM, litais	Prašoma paramos suma, Lt	Iš paramos lėšų netinkama finansuoti PVM suma, kuri apmokama iš šiam tikslui skirtų ministerijos bendrųjų valstybės biudžeto asignavimų, Lt
1.	1.
1.1.
1.2.
(...)
2.	2.
2.1.
2.2.
(...)
(...)
Iš viso

VII. Numatomi projekto finansavimo šaltiniai

Nr.	Finansavimo šaltinio pavadinimas	Suma, Lt	Susijusi informacija (paaiškinimai, pastabos, komentarai ir kt.)
1.	Prašoma paramos lėšų suma (Nurodoma projektui įgyvendinti numatoma gauti paramos lėšų suma litais)
2.	Lėšos PVM finansuoti, skiriamos iš Žemės ūkio ministerijos bendrųjų valstybės biudžeto asignavimų
3.	Pareiškėjo lėšos (Nurodoma pareiškėjo numatoma projektui įgyvendinti skiriamų lėšų suma litais)
4.	Partnerio Nr. (...) lėšos (Nurodoma projekto partnerio numatoma projektui įgyvendinti skiriamų lėšų suma litais)
5.	Įnašas natūra (nekilnojamuoju turtu) (5.1+5.2): (Nurodoma vadovaujantis VĮ Registrų centro išduotu centrinio duomenų banko pagrindu parengtu Nekilnojamojo turto registro išrašu arba nepriklausomo turto vertintojo, atlikusio nekilnojamojo turto vertinimą, išvada dėl nekilnojamojo turto vertės nustatymo)
5.1.	pareiškėjo nekilnojamasis turtas (Nurodoma pareiškėjo numatomo indėlio į projekto įgyvendinimą vertė litais)
5.2.	partnerio Nr. (...) nekilnojamasis turtas (Jei projektas įgyvendinamas su partneriu, kuris yra juridinis asmuo, nurodoma projekto partnerio numatomo indėlio į projekto įgyvendinimą vertė litais)
Numatoma bendra numatoma projekto vertė iš viso (1+2+3+4+5)

VIII. Projekto parengtumas

Nr.	Iki projektinio pasiūlymo pateikimo atlikti parengiamieji darbai (išvardijama, kokie projekto parengiamieji darbai jau yra atlikti: parengti dokumentai, inicijuoti viešieji pirkimai, gauti komerciniai pasiūlymai, pradėti rengti projektiniai dokumentai, gauti suderinimai ir pan.)
Jeigu projektiniame pasiūlyme numatyta valstybės saugomu pripažinto kultūros paveldo objekto tvarkyba, su projektiniu pasiūlymu turi būti pateikiamas Kultūros paveldo departamento prie Kultūros ministerijos pritarimas projekte numatytai veiklai.

_________________________	____________	____________________

(projektinio pasiūlymo teikėjo	(parašas)	(vardas, pavardė)

(juridinio asmens)

vadovas ar jo įgalioto

asmens pareigų pavadinimas) A. V.

_________________

Lietuvos kaimo plėtros 2007–2013 metų

programos priemonės „Kaimo

atnaujinimas ir plėtra“ įgyvendinimo

planavimo būdu taisyklių

2 priedas

(Paramos paraiškos forma)

NACIONALINES MOKĖJIMO AGENTŪROS PRIE ŽEMĖS ŪKIO MINISTERIJOS KONTROLĖS DEPARTAMENTO |_|_|_|_|_|_|_|_|_|_|_|_| SKYRIUS*
|_|_|_|_| |_|_| |_|_| |_|_|_|_|_|_|_|_|_|_|_|_|_|_| (paramos paraiškos registracijos data ir registracijos numeris)
(paramos paraišką užregistravusio tarnautojo pareigos) (vardas, pavardė) (parašas)
Paramos paraiška vertinti priimta [] Paramos paraiška atmesta []

_______________________________________

(dokumento sudarytojo pavadinimas)

Nacionalinės mokėjimo agentūros prie Žemės ūkio ministerijos

Kontrolės departamento __________________ teritoriniam skyriui

PARAMOS PARAIŠKA

GAUTI PARAMĄ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĘ „KAIMO ATNAUJINIMAS IR PLĖTRA“, JĄ ĮGYVENDINANT PLANAVIMO BŪDU**

_____________ Nr. __________

(data)

__________________

(sudarymo vieta)

__________________

* Paramos paraiškos forma pildoma didžiosiomis raidėmis ir aiškiu šriftu (rekomenduojama naudoti Times New Roman šriftą, ne mažesnį kaip 10 punktų).

** Pildo Nacionalinės mokėjimo agentūros prie Žemės ūkio ministerijos (toliau – Agentūra) Kontrolės departamento teritorinio skyriaus tarnautojas.

I. INFORMACIJA APIE PAREIŠKĖJĄ

1. Pareiškėjo pavadinimas
2. Pareiškėjo rekvizitai:
2.1. Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
2.2. Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
2.3. Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
2.4. Namo Nr. |_|_|_|_|_|
2.5. Kabineto Nr. |_|_|_|_|_|
2.6. Pašto indeksas |_|_|_|_|_|_|_|_|
2.7. Telefono (-ų) Nr. |_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|
2.8. Fakso Nr. |_|_|_|_|_|_|_|_|_|_|_|_|_|
2.9. El. pašto adresas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
3. Registravimo kodas |_|_|_|_|_|_|_|_|_|_|_| (Nurodomas kodas pagal juridinio asmens registracijos pažymėjimą)
3. Pareiškėjo vadovas arba jo įgaliotas asmuo:
3.1. Vardas, pavardė
3.2. Pareigos
3.3. Telefono Nr.
3.4. Fakso Nr.
3.5. El. pašto adresas

Kokiu būdu norite gauti informaciją apie paraiškos administravimo eigą? (Pasirinktas variantas žymimas ženklu „X“)
Paštu	[]
Elektroniniu pašto	[]
Informaciniame portale	[]

II. INFORMACIJA APIE PROJEKTO PARTNERĮ (-IUS)

(Pildoma, jei projektas įgyvendinamas su partneriu (-iais). Jeigu projekte dalyvaus keli partneriai, duomenys apie kiekvieną projekto partnerį pateikiami atskirose lentelėse)

1. Informacija apie projekto partnerius:
1.1. Kai partneriai – fiziniai asmenys:
1.1.1. Vardas, pavardė |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (Nurodomas iš projekto partnerio asmens tapatybę patvirtinančio dokumento)
1.1.2. Asmens kodas |_|_|_|_|_|_|_|_|_|_|_| (Nurodomas iš projekto partnerio asmens tapatybę patvirtinančio dokumento)
1.1.3. Gyvenamoji vieta:
1.1.3.1. Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
1.1.3.2. Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
1.1.3.3. Namo Nr. |_|_|_|_|_|
1.1.3.4. Buto Nr. |_|_|_|_|_| (jei taikoma)
1.1.3.5. Pašto indeksas |_|_|_|_|_|_|_|_|
1.1.3.6. Telefono (-ų) Nr. |_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|
1.1.3.7. El. pašto adresas (jei taikoma) |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
1.2. Kai partneris – juridinis asmuo:
1.2.1. Projekto partnerio pobūdis: (Pasirinktas tinkamas variantas žymimas ženklu „X“)
1.2.1.1. Viešasis juridinis asmuo []
1.2.1.2. Privatus juridinis asmuo []
1.2.2. Juridinio asmens pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (Nurodomas juridinio asmens pavadinimas pagal juridinio asmens registracijos pažymėjimą)
1.2.3. Juridinio asmens registravimo kodas |_|_|_|_|_|_|_|_|_|_|_| (Nurodomas juridinio asmens kodas pagal juridinio asmens registracijos pažymėjimą)
1.2.4. Juridinio asmens įsteigimo data |_|_|_|_| |_|_| |_|_| (Nurodomas juridinio asmens įsteigimo data pagal juridinio asmens registracijos pažymėjimą)
1.2.5. Juridinio asmens buveinė (Nurodomas buveinės adresas, pašto indeksas, telefono, fakso Nr. , el. pašto adresas)
1.2.6. Juridinio asmens vadovas ar jo įgaliotas asmuo: (Nurodomas juridinio asmens vadovo ar jo įgalioto asmens vardas, pavardė, asmens kodas, pareigos, telefono Nr., fakso Nr., el. pašto adresas, kuriuo bus galima susisiekti su juo paramos paraiškos vertinimo ir projekto įgyvendinimo metu)
1.2.7.1. Vardas, pavardė
1.2.7.2. Pareigos
1.2.7.3. Telefono Nr.
1.2.7.4. Fakso Nr.
1.2.7.5. El. pašto adresas
1.2.8. PVM mokėjimas (Nurodoma informacija apie PVM mokėjimą)	[] – taip PVM mokėtojo kodas |_|_|_|_|_|_|_|_|_|_|_|

[] – ne PVM nemokėjimo teisinis pagrindas __________________
2. Projekto partnerio pasirinkimo ir įtraukimo į projektą pagrindimas (Trumpai, 3–4 sakiniais, nurodomos projekto partnerio pasirinkimo priežastys ir pagrindžiama pridėtinė projekto Įgyvendinimo su partneriu vertė)
3. Projekto partnerio indėlio į projektą pobūdis: (Tinkantis įnašo pobūdis pažymimas ženklu „X“, ir pateikiamos su juo susijusios procentinės ir (arba) piniginės vertės) 3.1. Finansinis įnašas [] visų planuojamų tinkamų finansuoti projekto išlaidų finansinio įnašo dydis proc. |_|_| proc. 3.2. Įnašas natūra nekilnojamuoju turtu [] įskaitoma nekilnojamojo turto vertė (tūkst. Lt) |_|_|_|_|_|_|_| tūkst. Lt visų planuojamų tinkamų finansuoti projekto išlaidų nekilnojamojo turto vertė proc. |_|_| proc. (Nurodoma vadovaujantis VĮ Registrų centro išduotu centrinio duomenų banko pagrindu parengtu Nekilnojamojo turto registro išrašu arba nepriklausomo turto vertintojo, atlikusio nekilnojamojo turto vertinimą išvada dėl nekilnojamojo turto vertės nustatymo)

III. INFORMACIJA APIE PROJEKTĄ

1. Lietuvos kaimo plėtros 2007–2013 metų programos (toliau – Programa) priemonė	Kaimo atnaujinimas ir plėtra (projektų įgyvendinimas planavimo būdu)
2. Programos priemonės kodas	|3|2|2|
Programos priemonės, iš kurios bus mokama parama, kodas	|3|2|2|
3. Projekto pavadinimas	(Turi sutapti su projektiniame pasiūlyme pateikta informacija)
4. Projekte numatyta vykdyti veikla	(Turi sutapti su veikla, nurodyta projektiniame pasiūlyme)
5. Projekto įgyvendinimo vieta	Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Gatvės pavadinimas (jei reikia) |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Namo (-ų) Nr. (jei reikia) |_|_|_|_|_|
6. Bendra projekto vertė su PVM, Lt	|_|_|_|_|_|_|_|_| Lt (Nurodoma bendra projekto vertė su tinkamomis ir netinkamomis finansuoti išlaidomis, piniginiu indėliu ir (arba) įnašu natūra, Įskaitant PVM, litais)
7. Bendra projekto vertė be PVM, Lt	|_|_|_|_|_|_|_|_| Lt (Nurodoma bendra projekto vertė su tinkamomis ir netinkamomis finansuoti išlaidomis, piniginiu indėliu ir (arba) Įnašu natūra, neįskaitant PVM, litais)
8. Prašoma paramos suma, Lt (Nurodyta suma turi sutapti su VI lentelės „Tinkamų finansuoti išlaidų sąrašas“ prašoma paramos suma)	|_|_|_|_|_|_|_|_| Lt (Nurodoma prašoma paramos suma nuo tinkamų finansuoti projekto išlaidų litais)
9. Prašoma lėšų suma PVM kompensuoti, Lt	|_|_|_|_|_|_|_|_| Lt (Nurodoma iš paramos lėšų netinkama finansuoti PVM suma, kuri apmokama iš šiam tikslui skirtų ministerijos bendrųjų valstybės biudžeto asignavimų)
10. Planuojama projekto pradžia	|_|_|_|_|-|_|_|-|_|_| (Nurodoma data, nuo kurios projektas pradedamas įgyvendinti -pradedamos daryti išlaidos, kaip nurodyta projektiniame pasiūlyme (išskyrus prieš projektinio pasiūlymo ir paramos paraiškos pateikimą padarytas išlaidas)
11. Planuojama projekto pabaiga	|_|_|_|_|-|_|_|-|_|_| (Nurodoma planuojama projekto įgyvendinimo pabaiga, t. y. planuojama paskutinio mokėjimo prašymo ir galutinės projekto įgyvendinimo ataskaitos pateikimo Agentūrai data)
12. Projekto įgyvendinimo trukmė, mėn.	|_|_| mėn. (Nurodoma planuojama projekto įgyvendinimo trukmė mėnesiais, t. y. nuo planuojamos paramos sutarties pasirašymo dienos iki paskutinio mokėjimo prašymo pateikimo dienos)
13. Projekto vadovas:	Vardas, pavardė: |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Tiesioginio ryšio tel. Nr.: |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| El. pašto adresas: |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (Nurodoma pareiškėjo įgalioto asmens, kuris bus atsakingas už projekto valdymą ir priežiūrą projekto įgyvendinimo metu, vardas, pavardė, telefono Nr. , el. pašto adresas)
14. Projekto finansininkas:	Vardas, pavardė: |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Kontaktinio tel. Nr.: |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| El. pašto adresas: |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (Nurodoma pareiškėjo įgalioto asmens, kuris bus atsakingas už projekto lėšų apskaitą projekto įgyvendinimo metu, vardas, pavardė, telefono Nr. , el. pašto adresas)

IV. PROJEKTO FUNKCIJŲ IR ATSAKOMYBĖS PASISKIRSTYMO STRUKTŪRA

(Pildoma, jei projektas įgyvendinamas su partneriu (-iais). Lentelėje pateikti duomenys turi sutapti su jungtinės veiklos (partnerystės) sutartyje nurodytais įsipareigojimais bei kita susijusia informacija)

1.	Pareiškėjo ir partnerio (-ių) funkcijos ir atsakomybė įgyvendinant projektą
2.	Projekto įgyvendinimo priežiūra (nurodyti, kas vykdys, trumpai aprašyti, kaip bus vykdoma)

V. PROJEKTO ĮGYVENDINIMO PLANAS

(Nurodomi atskiri planuojami projekto įgyvendinimo etapai ar atskiros planuojamos projekto veiklos sritys, jų įgyvendinimo trukmė (mėn.), vykdymo laikas (pradžia ir pabaiga); jei projektas įgyvendinamas su partneriu (-iais), taip pat nurodomas už atskiro projekto etapo ar atskiros projekte numatytos veiklos srities įgyvendinimą atsakingas asmuo (-enys)

Eil. Nr.	Veiklos/etapo pavadinimas	Trukmė (mėn.)	Vykdymo pradžia (metai, mėnuo)	Vykdymo pabaiga (metai, mėnuo)	Rangovas, tiekėjas ar kt. juridinis asmuo, atsakingas už veiklos/etapo įgyvendinimą
1.
2.
3.

VI. TINKAMŲ FINANSUOTI IŠLAIDŲ SĄRAŠAS

(Nurodomos tinkamų finansuoti išlaidų kategorijos: išlaidų pavadinimas, planuojamo pirkimo kaina be PVM, PVM suma, bendra suma su PVM, prašoma paramos suma pagal konkrečias išlaidų kategorijas (Lt); pildant lentelę vadovaujamasi prie paramos paraiškos pridedamais komerciniais pasiūlymais ir kitais numatytų išlaidų vertės pagrindimo dokumentais)

Nr.	Tinkamos finansuoti išlaidos (nurodyti pagal Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ įgyvendinimo (planavimo būdu) taisyklėse (toliau – Taisyklės) nustatytas tinkamų finansuoti išlaidų kategorijas)	Suma be PVM, Lt	PVM, Lt	Bendra suma su PVM, Lt	Prašoma paramos suma, Lt	Iš paramos lėšų netinkama finansuoti PVM suma, kuri apmokama iš šiam tikslui skirtų ministerijos bendrųjų valstybės biudžeto asignavimų, Lt
1.
1.1.
2.
2.1.
Iš viso:

VII. PROJEKTO FINANSAVIMO ŠALTINIAI

(Nurodoma, kaip pareiškėjas ir (arba) projekto partneris(-iai) numato finansuoti projektą ir (arba) prisidėti prie jo įnašu natūra (t. y. nurodomos visos projektui įgyvendinti reikalingos lėšos ir jų šaltiniai.) Jeigu projekte numatytos investicijos netinkamos finansuoti paramos lėšomis, tačiau būtinos projektui įgyvendinti, jos turi būti įskaičiuotos į projekto vertę ir turi būti užtikrintas jų finansavimas. Projekto finansavimo šaltiniai turi atitikti projekto vertę su PVM. Nurodoma lėšų ir (arba) įnašo natūra vertė litais ir informacijos apie įnašą pinigais ir (arba) natūra šaltinis)

Eil. Nr.	Šaltinis	Suma, Lt	Nuoroda į patvirtinantį dokumentą ir (arba) informacijos šaltinį
1.	Prašoma paramos lėšų suma (Nurodoma projektui įgyvendinti numatoma gauti paramos lėšų suma litais)	|_|_|_|_|_|_|_|_|_|	__________ (nepildyti)
2.	Lėšos PVM finansuoti, skiriamos iš Žemės ūkio ministerijos bendrųjų valstybės biudžeto asignavimų	|_|_|_|_|_|_|_|_|_|
3.	Pareiškėjo lėšos (Nurodoma konkreti pareiškėjo projektui įgyvendinti skiriamų lėšų suma litais)	|_|_|_|_|_|_|_|_|_|
4.	Partnerio Nr. (...) lėšos (Nurodoma konkreti projekto partnerio projektui įgyvendinti skiriamų lėšų suma litais (jei projektas įgyvendinamas su partneriu, kuris prie projekto įgyvendinimo prisideda finansiniu įnašu)	|_|_|_|_|_|_|_|_|_|
5.	Įnašas natūra (nekilnojamuoju turtu) (5.1+5.2): (Nurodoma vadovaujantis VĮ Registrų centro išduotu centrinio duomenų banko pagrindu parengtu Nekilnojamojo turto registro išrašu arba nepriklausomo turto vertintojo, atlikusio nekilnojamojo turto vertinimą išvada dėl nekilnojamojo turto vertės nustatymo)	|_|_|_|_|_|_|_|_|_|
5.1.	pareiškėjo nekilnojamasis turtas (Nurodoma pareiškėjo indėlio į projekto įgyvendinimą vertė litais)	|_|_|_|_|_|_|_|_|_|
5.2.	partnerio Nr. (...) nekilnojamasis turtas (Jei projektas įgyvendinamas su partneriu, kuris yra juridinis asmuo, nurodoma projekto partnerio indėlio į projekto įgyvendinimą vertė litais)	|_|_|_|_|_|_|_|_|_|
Numatoma bendra projekto vertė, iš viso (1+2+3+4+5)	|_|_|_|_|_|_|_|_|_|	__________ (nepildyti)

VIII. PROJEKTO ĮGYVENDINIMO (PRIEŽIŪROS) RODIKLIAI

(Pildoma atsižvelgiant į projekto pobūdį, tikslus, uždavinius, projekto įgyvendinimo planą. Turi būti įrašomi planuojami projekto įgyvendinimo rezultatai bei jų matavimo rodikliai, išreikšti kiekybine išraiška (vnt.). Rodiklių reikšmės privalo būti realios ir suplanuotos. Pagal paramos sutartyje nurodytų šių rodiklių reikšmes vertinant įsipareigojimų rodiklių pasiekimo laipsnį, projekto įgyvendinimo metu bus stebima ir vertinama projekto įgyvendinimo eiga, taip pat nustatoma, kiek projektas prisideda prie Priemonės tikslų įgyvendinimo)

Eil. Nr.	Rodiklio pavadinimas	Prieš pradedant įgyvendinti projektą 20__ m.	Po projekto įgyvendinimo (prognozė 20__ m.)
1.	Rekonstruotų visuomeninės paskirties pastatų skaičius (vnt.)
2.	Naujai pastatytų, rekonstruotų ar suremontuotų statinių, esančių kaimo vietovėje, skaičius (vnt.)
3.	Atnaujintų ir išsaugotų kaimo paveldo objektų skaičius (vnt.)
4.	Nekilnojamųjų kultūros paveldo objektų, turinčių istorinės, architektūrinės vertės, kaimo vietovėje skaičius (vnt.)
5.	Atnaujintų ir išsaugotų kaimo kraštovaizdžio komponentų ir visuomeninės paskirties erdvių skaičius (vnt.)
6	Sukurtos paslaugos pagal veiklos rūšis: (tinkamą pasirinkimą pažymėti ženklu „X“)	–	–
6.1.	transporto paslaugos	–
6.2.	laisvalaikio, sporto ir kultūros veikla	–
6.3.	kitos pagrindinės paslaugos	–
7.	Kaimo gyventojų, kurie naudojasi projektų rezultatais, skaičius (vnt.) (nurodyti, jei įmanoma)
8.	Kaimo gyventojų, kurie naudojasi projekto metu sukurtomis ar patobulintomis paslaugomis kaimo vietovėje, skaičius (vnt.) (nurodyti, jei Įmanoma)
9.	Naujai sukurtų darbo vietų skaičius, iš jų: (nurodoma, jei iš tiesų naujos darbo vietos sukurtos ar planuojamos sukurti pagal projekto aprašyme nurodytus tikslus ir planuojamus pasiekti rezultatus)
10.	vyrams
11.	moterims
12.	jaunimui iki 30 metų amžiaus

IX. INFORMACIJA APIE PARAMĄ, GAUTĄ PAREIŠKĖJO VYKDOMIEMS PROJEKTAMS PAGAL KITAS PROGRAMOS IR (ARBA) KITŲ EUROPOS BENDRIJOS (TOLIAU – EB) FONDŲ PRIEMONES, IR (ARBA) TARPTAUTINES PARAMOS PROGRAMAS, LIETUVOS RESPUBLIKOS VALSTYBĖS IR (ARBA) SAVIVALDYBIŲ SPECIALIĄSIAS PARAMOS PROGRAMAS

(Lentelė skirta užtikrinti, jog projekte numatytos investicijos nebuvo, nėra ir nebus finansuojamos pagal kitas Programos priemones ar kitų EB fondų finansinių programų ir (arba) nacionalinių programų lėšomis)

Nr.	Projekto pavadinimas	Paramos šaltinis (nurodomas konkretus paramos lėšų šaltinis, t. y. EB struktūrinis ar kt. fondas, tarptautinės paramos programos, Lietuvos Respublikos valstybės ar savivaldybių biudžetų specialieji asignavimai ar kiti paramos lėšų šaltiniai)	Paramos suma, Lt	Sąsaja su projektu, dėl kurio rengiamas projektinis pasiūlymas (jei projektai galimai tarpusavyje susiję)
1.	Projektai, remiami pagal kitas Programos priemones (taip pat ir pagal priemonę „Kaimo atnaujinimas ir plėtra“, kai pareiškėjas vykdo ar ruošiasi vykdyti projektus, įgyvendinamus LEADER metodu pagal priemonę „Vietos plėtros strategijų įgyvendinimas“)
1.1.
...
2.	EB struktūrinių ir kt. fondų ir (arba) finansinių programų lėšomis remiami projektai
2.1.
...
3.	Kitų tarptautinių paramos programų lėšomis remiami	projektai
3.1.
...
4.	Lietuvos Respublikos valstybės ir (arba) savivaldybių specialiųjų programų ir (arba) rezervų lėšomis remiami projektai
4.1.
...
5.	Valstybės pagalba (nurodyti)
5.1.
...

X. INFORMAVIMO IR VIEŠINIMO PRIEMONĖS

(Informavimo ir viešinimo priemonės pasirenkamos ir nurodomos griežtai laikantis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklių, patvirtintų Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191 (Žin., 2007, Nr. 48-1868), nuostatomis. Pasirinktas atsakymo variantas žymimas ženklu „X“)

Eil. Nr.	Informavimo apie projektą ir projekto viešinimo priemonės
1.	Projekto metu įsigytų materialinių vertybių (įrangos, baldų, technikos ir kt.) ar įrengtų patalpų ženklinimas Programos logotipu, šūkiu „Europos žemės ūkio fondas kaimo plėtrai: Europa investuoja į kaimo vietoves“ ir EB emblema (vėliava)	[] Taip [] Ne
2.	Aiškinamieji stendai (privaloma, kai bendra projekto investicinė vertė viršija 172 640 Lt)	[] Taip [] Ne
3.	Informaciniai stendai (privaloma infrastruktūros kūrimo vietoje, kai projekte numatytos investicijos į infrastruktūrą ir bendra tokio projekto vertė viršija 1 726 400 Lt)	[] Taip [] Ne
4.	Kitos priemonės (neprivaloma) (jei taip, nurodyti, kokios)	[] Taip [] Ne

XI. PAREIŠKĖJO, PARTNERIO (-IŲ) IR PROJEKTO ATITIKTIS

(Pasirinktas atsakymo variantas žymimas ženklu „X“ ir pateikiamas trumpas pasirinkto atsakymo pagrindimas (jei pareiškėjui atrodo būtina)

Eil. Nr.	Kriterijus	Atsakymas	Pagrindimas (jei būtina)
Pareiškėjo atitiktis tinkamumo kriterijams
1.	Ar pareiškėjas nekilnojamąjį turtą, į kurį numatyta investuoti projekto lėšomis, valdo nuosavybės teise ar kitais teisėtais pagrindais?	[] Taip [] Ne
2.	Ar pareiškėjas įsipareigoja, jei yra draudimo paslaugų prieinamumas, apdrausti turtą, kuriam įsigyti ar sukurti bus panaudota parama, ne trumpesniam kaip penkerių metų laikotarpiui nuo paramos sutarties pasirašymo Taisyklių 18.2 punkte nurodyta tvarka?	[] Taip [] Ne
3.	Ar pareiškėjas įsipareigoja be rašytinio Agentūros sutikimo mažiausiai penkerius metus nuo paramos sutarties pasirašymo dienos nedaryti esminio projekte numatytos veiklos, vietos ar sąlygų pakeitimo, kuris paveiktų jos pobūdį ir sąlygas arba suteiktų pernelyg didelio pranašumo privačiam ar viešajam juridiniam asmeniui, arba įvyktų dėl paramos lėšomis įgyto turto nuosavybės pobūdžio pasikeitimo, arba dėl projekte numatytos veiklos nutraukimo ar perkėlimo į kitą vietą?	[] Taip [] Ne
4.	Ar pareiškėjas patvirtina, kad nėra Taisyklių 17.2-17.4, 17.6 punktuose nurodytų aplinkybių?	[] Taip [] Ne
5.	Ar pareiškėjas patvirtina, kad yra pajėgus įgyvendinti projektą ir efektyviai panaudoti projektui įgyvendinti reikalingas paramos lėšas?	[] Taip [] Ne
Projekto partnerio (-ių) atitiktis tinkamumo kriterijams (pildoma, jei projektas įgyvendinamas su partneriu (-tais)
6.	Ar sudarytas junginės veiklos ketinimo protokolas (-ai) arba jungtinės veiklos (partnerystės) sutartis (-ys) su projekto partneriu (-iais)?	[] Taip [] Ne
7.	Ar įsipareigojate, kad jungtinės veiklos (partnerystės) sutartį pasirašysite ne vėliau kaip iki paramos sutarties pasirašymo? (pildoma, jei paraiškos pateikimo metu ši sutartis nepasirašyta)	[] Taip [] Ne
8.	Ar įsipareigojate, kad jungtinės veiklos (partnerystės) sutartyje numatysite pagrindines geros partnerystės praktikos taisykles, numatytas Taisyklių 21 punkte, ir jų laikysitės?	[] Taip [] Ne
9.	Ar partneris patvirtina, kad nėra Taisyklių 17.2-17.6 punktuose nurodytų aplinkybių ir atitinka Taisyklių 18.2-18.3 punktuose išvardytus reikalavimus?	[] Taip [] Ne
10.	Ar partneris patvirtina, kad yra pajėgus įgyvendinti projektą ir efektyviai panaudoti projektui įgyvendinti reikalingas paramos lėšas?	[] Taip [] Ne
Partneris (-iai) – juridinis asmuo
11.	Ar projekto partneris (-iai) atsiskaitęs (-ę) su Valstybine mokesčių inspekcija prie Lietuvos Respublikos finansų ministerijos1?	[] Taip [] Ne
12.	Ar projekto partneris (-iai) atsiskaitęs (-ę) su Valstybinio socialinio draudimo fondo valdyba prie Lietuvos Respublikos socialinės apsaugos ir darbo ministerijos2?	[] Taip [] Ne
13.	Ar projekto partneris (-iai) tvarko (įsipareigoja tvarkyti) buhalterinę apskaitą pagal Lietuvos Respublikos teisės aktuose nustatytus reikalavimus?	[] Taip [] Ne
14.	Ar partneris įsipareigoja prie projekto įgyvendinimo prisidėti nuosavomis lėšomis ir (arba) įnašu natūra?	[] Taip [] Ne
15.	Ar partneris nekilnojamąjį turtą, į kurį numatyta investuoti projekto lėšomis, valdo nuosavybės teise ar kitais teisėtais pagrindais? (pildoma, jei projekto metu numatyta investuoti į partnerio valdomą turtą)	[] Taip [] Ne
16.	Ar partneris turi patvirtintą vietos plėtros strategiją (toliau – VPS) (taikoma, kai projekto partneris – Vietos veiklos grupė (toliau – VVG). Jei atsakymas „ne“, pildomas sekantis klausimas)	[] Taip [] Ne
17.	Ar projekto partneris atitinka VVG taikomus reikalavimus, kaip nurodyta Taisyklių 19.2.2 punkte? (taikoma, kai projekto partneris – VVG, ir atsakymas į 18 klausimą yra „ne“)	[] Taip [] Ne
Partneris – fizinis asmuo
18.	Ar projekto partneris (-iai) atsiskaitęs (-ę) su Valstybine mokesčių inspekcija prie Lietuvos Respublikos finansų ministerijos?	[] Taip [] Ne
19.	Ar projekto partneris (-iai) atsiskaitęs (-ę) su Valstybinio socialinio draudimo fondo valdyba prie Lietuvos Respublikos socialinės apsaugos ir darbo ministerijos?	[] Taip [] Ne
20.	Ar partneris prie projekto įgyvendinimo įsipareigoja prisidėti nuosavomis lėšomis?	[] Taip [] Ne
21.	Ar partneris nekilnojamąjį turtą, į kurį planuojama investuoti paramos lėšomis, valdo nuosavybės teise?	[] Taip [] Ne
22.	Su keliais partneriais – fiziniais asmenimis planuojama įgyvendinti projektą?	______ (įrašyti skaičių)
Projekto atitiktis tinkamumo kriterijams
23.	Ar projektas viešojo pobūdžio (ne pelno)?	[] Taip [] Ne
24.	Ar projekto įgyvendinimo vietovė atitinka jai taikomus reikalavimus, nurodytus Taisyklių 24.5 punkte?	[] Taip [] Ne
25.	Ar projekto įgyvendinimo metu patirtos investicijos atitiks EB darbo saugos reikalavimus?	[] Taip [] Ne
26.	Ar projekto įgyvendinimo metu patirtos investicijos atitiks aplinkos apsaugos reikalavimus ir standartus? (jei taikoma)	[] Taip [] Ne
27.	Ar su Lietuvos Respublikos aplinkos ministerija suderinta, kad projekte numatyta veikla neremiama pagal Sanglaudos skatinimo veiksmų programos priemonę „Vandens tiekimo ir nuotekų tvarkymo sistemų renovavimas ir plėtra“? (taikoma, kai projekte numatyta Taisyklių 6.1.2 punkte numatyta veikla (vandentvarka)	[] Taip [] Ne
28.	Ar projektas yra gavęs ne mažiau kaip 75 proc. pastatų komplekse gyvenančių nuolatinių kaimo gyventojų pritarimą? (taikoma, kai projekte numatyta Taisyklių 6.5 punkte numatyta veikla (privačių pastatų atnaujinimas)	[] Taip [] Ne
29.	Ar projekto įgyvendinimo vieta yra gyvenvietėje (pvz., centrinė gatvė, aikštė, pan.), ne nuošalioje vietoje? (taikoma, kai projekte numatyta Taisyklių 6.5 punkte numatyta veikla (privačių pastatų atnaujinimas)	[] Taip [] Ne

___________________

1 Ši nuostata gali būti netaikoma atskirais atvejais tiems juridiniams asmenims, kuriems Lietuvos Respublikos teisės aktuose nustatyta tvarka yra atidėti mokesčių ar socialinio draudimo įmokų mokėjimo terminai.

2 Ši nuostata gali būti netaikoma atskirais atvejais tiems juridiniams asmenims, kuriems Lietuvos Respublikos teisės aktuose nustatyta tvarka yra atidėti mokesčių ar socialinio draudimo įmokų mokėjimo terminai.

XII. PATEIKIAMI DOKUMENTAI

Eil. Nr.	Dokumento pavadinimas	Pažymėti X	Lapų skaičius
Dokumentai, kuriuos privalo pateikti pareiškėjas ir partneris (-iai) (jeigu projektas įgyvendinamas su partneriu (-iais)
1.	Pareiškėjo (-ių) (kai partneris – juridinis asmuo) registravimo pažymėjimas ar kopija	[]	|_|_|
2.	Projekto partnerio (-ių) (kai partneris – juridinis asmuo) registravimo pažymėjimas ar kopija	[]	|_|_|
3.	Projekto partnerio (-ių) (kai partneris – juridinis asmuo) steigimo dokumentų originalas ar nuorašas (išskyrus atvejus, kai partneris – juridinis asmuo savivaldybės administracija)	[]	|_|_|
4.	Projekto partnerių (kai partneriai – fiziniai asmenys) tapatybę patvirtinančių dokumentų kopijos	[]	|_|_|
5.	Paramos paraišką pasirašiusio ir (arba) pateikusio Agentūrai asmens įgaliojimus patvirtinantis dokumentas (teikiama, jeigu paramos paraišką ir kitus su projekto Įgyvendinimu susijusius dokumentus pasirašo ir pateikia pareiškėjo (juridinio asmens) vadovo Įgaliotas asmuo)	[]	|_|_|
6.	Valstybinės mokesčių inspekcijos prie Lietuvos Respublikos finansų ministerijos pažyma apie projekto partnerio (-ių), kai paraiška teikiama kartu su partneriu (-iais), atsiskaitymą su Lietuvos Respublikos valstybės biudžetu. Pažyma turi būti išduota ne anksčiau kaip prieš 15 darbo dienų iki vietos projekto paraiškos pateikimo strategijos vykdytojui dienos	[]	|_|_|
7.	Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos pažymą apie projekto partnerio (-ių), kai paraiška teikiama kartu su partneriu (-iais), atsiskaitymą su Valstybiniu socialinio draudimo fondu. Pažyma turi būti išduota ne anksčiau kaip prieš 15 darbo dienų iki vietos projekto paraiškos pateikimo strategijos vykdytojui dienos	[]	|_|_|
8.	Dokumentai, patvirtinantys mokesčių ar socialinio draudimo įmokų mokėjimo terminų atidėjimą (taikoma, kai projekto partneriui (-iams) (kai partneris – juridinis asmuo) Lietuvos Respublikos teisės aktuose nustatyta tvarka yra atidėti mokesčių ir (arba) socialinio draudimo įmokų mokėjimo terminai), (išskyrus atvejus, kai partneris – savivaldybės administracija)	[]	|_|_|
9.	Partnerio (-ių) (kai partneris – juridinis asmuo) finansinės atskaitomybės dokumentai už praėjusius ir ataskaitinius finansinius metus arba, jei ataskaitinių finansinių metų finansinė atskaitomybė dar nėra patvirtinta, pareiškėjo ir projekto partnerio (-ių) vadovo vyriausiojo ir buhalterio pasirašyti bei antspaudu patvirtinti finansinės atskaitomybės dokumentai (naujai įregistruoti juridiniai asmenys teikia ūkinės veiklos pradžios balansą (Išskyrus atvejus, kai partneris – savivaldybės administracija)	[]	|_|_|
10.	Jungtinės veiklos ketinimo protokolas (-ai) arba jungtinės veiklos (partnerystės) sutartis (-ys), arba Lietuvos Respublikos teisės aktuose nustatyta tvarka patvirtintos jų kopijos (teikiama, kai projektas Įgyvendinamas su partneriu (-iais). Jei iki paramos paraiškos pateikimo su pasirinktais projekto partneriu (-iais) jungtinės veiklos (partnerystės) sutartis (-ys) nespėta (-os) sudaryti, pateikiamas (-i) jungtinės veiklos ketinimo protokolas (-ai). Jungtinės veiklos (partnerystės) sutartis (-ys) su projekto partneriu (-iais) turi būti sudaryta (-os) ir Agentūrai pateikta (-os) vėliausiai iki paramos sutarties pasirašymo)	[]	|_|_|
11.	Savivaldybės tarybos sprendimas, kaip nurodyta Taisyklių 24.6.5 punkte	[]	|_|_|
12.	Lietuvos Respublikos aplinkos ministerijos raštas, patvirtinantis, kad projektas nebuvo, nėra ir nebus pagal Sanglaudos skatinimo veiksmų programos priemonę „Vandens tiekimo ir nuotekų tvarkymo sistemų renovavimas ir plėtra“ (taikoma, kai projekte numatyta Taisyklių 6.1.2 punkte numatyta veikla (vandentvarka), išskyrus tuos atvejus, kai projektas skirtas drenažo sistemoms Įrengti ir (arba) atnaujinti)	[]	|_|_|
13.	Investicinis projektas	[]	|_|_|
14.	VĮ Registrų centro išduotas centrinio duomenų banko pagrindu parengtas Nekilnojamojo turto registro išrašas arba nepriklausomo turto vertintojo, atlikusio nekilnojamojo turto vertinimą, išvada dėl nekilnojamojo turto vertės nustatymo (taikoma, kai pareiškėjas ir (arba) projekto partneris (juridinis asmuo) prie projekto įgyvendinimo planuoja prisidėti įnašu natūra – nekilnojamuoju turtu)	[]	|_|_|
15.	Pareiškėjo ir (arba) projekto partnerio (-ių) nekilnojamojo turto, į kurį planuojama investuoti įgyvendinant projektą, teisėto valdymo faktą įrodantys dokumentai (Nuosavybės teisei patvirtinti pateikiama VĮ Registrų centro išduota pažyma, patvirtinanti nekilnojamojo turto valdymo nuosavybės teise faktą. Turtą valdant, naudojantis juo nuomos, panaudos ar kitais pagrindais, pateikiama rašytinės nuomos, panaudos ar kitos sutarties kopija (sutarties galiojimo terminas turi būti ne trumpesnis kaip penkeri metai). VĮ Registrų centro išduota pažyma apie nuomos, panaudos ar kitos sutarties registravimą Nekilnojamojo turto registre ir asmens, kuriam nekilnojamasis turtas priklauso nuosavybės teise, sutikimas, kad būtų atliekami su nekilnojamuoju turtu susiję ir projekte numatyti darbai. Jei pareiškėjas ar projekto partneris (-iai) patikėjimo teise valdo valstybinę žemę, į kurią planuojama investuoti, ši teisė turi būti suteikta ne trumpesniam nei 5 metų laikotarpiui, pradedant skaičiuoti nuo planuojamos projekto įgyvendinimo pabaigos)	[]	|_|_|
16.	Apskrities viršininko administracijos sutikimas dėl projekto vykdymo (kai projekte numatyta Taisyklių 6.1.2 punkte nurodyta veikla (vandentvarka), o projekto įgyvendinimo vieta yra patikėjimo ar panaudos teise valdomoje valstybės nuosavybe esančioje žemėje)	[]	|_|_|
17.	Savivaldybės administracijos pažyma, patvirtinanti statinių valdymo faktą, kai pareiškėjas numato rekonstruoti valstybei nuosavybės teise priklausančius melioracijos statinius. (kai projekte numatyta Taisyklių 6.1.2 punkte nurodyta veikla (vandentvarka), o projekto įgyvendinimo vieta yra patikėjimo ar panaudos teise valdomoje valstybės nuosavybe esančioje žemėje)	[]	|_|_|
18.	Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“ atrankos taisyklių, patvirtintų Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 (Žin., 2007, Nr. 132-5388), 48.3–48.7 punktuose nurodyti dokumentai (pateikiama, kai projekto partneris – VVG, neturinti patvirtintos VPS)	[]	|_|_|
19.	Dokumentai, įrodantys, kad projektui pritaria ne mažiau kaip 75 proc. pastatų komplekse gyvenančių nuolatinių kaimo gyventojų (taikoma, kai projekte numatyta Taisyklių 6.5 punkte nurodyta veikla (privačių pastatų atnaujinimas)	[]	|_|_|
20.	Numatomų statybos ir (arba) rekonstrukcijos ar kapitalinio remonto darbų projektiniai dokumentai (statinio techninio projekto bendroji, sklypo sutvarkymo (sklypo plano), architektūros, technologijos, statybos skaičiuojamosios kainos nustatymo dalys (jei taikoma) (šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
21.	Statinio techninio projekto ekonominės dalies ekspertizės išvada, statybos, rekonstrukcijos leidimas (taikoma, jei projekte numatyta statyba, rekonstrukcija) (šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
22.	Jei projekte numatyta statinių rekonstrukcija, statinio ar infrastruktūros įrengimo ir (arba) rekonstrukcijos projektas, parengtas vadovaujantis Statybos techninio reglamento STR 1.05.06:2005 Statinio projektavimas, patvirtinto Lietuvos Respublikos aplinkos ministro 2004 m. gruodžio 30 d. įsakymu Nr. D1-708 (Žin., 2005, Nr. 4-80), nuostatomis, arba melioracijos statinių projektas (taikoma, kai projekte numatyta Taisyklių 6.1.2 punkte nuodyta veikla – drenažo sistemų įrengimas ir (arba) atnaujinimas), parengtas vadovaujantis Melioracijos techniniu reglamentu MTR 1.05.01:2005 „Melioracijos statinių projektavimas“, patvirtintu Lietuvos Respublikos žemės ūkio ministro 2005 m. sausio 3 d. įsakymu Nr. 3D-1 (Žin., 2005, Nr. 3-59), susidedantis iš privalomųjų statinio projekto dalių ir statinio ir (arba) infrastruktūros statybos ir (arba) rekonstrukcijos aplinkos apsaugos (parengtos vadovaujantis Statybos techninio reglamento STR 1.05.05:2004 „Statinio projekto aplinkos apsaugos dalis“, patvirtinto Lietuvos Respublikos aplinkos ministro 2003 m. gruodžio 24 d. įsakymu Nr. 701 (Žin., 2004, Nr. 50-1675), reikalavimais (jei taikoma) ir, jei projekto sąmatinė vertė viršija 500 tūkst. Lt, ekspertizės (parengtos vadovaujantis Statybos techninio reglamento STR 1.05.05:2004 „Statinio projekto aplinkos apsaugos dalis“ ir Statybos techninio reglamento STR 1.06.03:2002 „Statinio projekto ekspertizė ir statinio ekspertizė“, patvirtinto Lietuvos Respublikos aplinkos ministro 2002 m. balandžio 30 d. įsakymu Nr. 214 (Žin., 2002, Nr. 55-2200), nuostatomis) dalių (šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
23.	Jei projekte numatyta statyti ar rekonstruoti nesudėtingus statinius, pateikiami 20 punkte nurodyti dokumentai, atsižvelgiant į šio pobūdžio statinių rekonstrukcijai ir (arba) statybai taikomus reikalavimus, nustatytus Statybos techniniame reglamente STR 1.01.07:2002 „Nesudėtingi (tarp jų laikini) statiniai“, patvirtintame Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639) (šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
24.	Jei projekte numatyta Taisyklių 6.3 punkte nurodyta veikla (viešųjų kultūros paveldo objektų tvarkyba) pateikiamas Kultūros paveldo departamento prie Lietuvos Respublikos kultūros ministerijos išduotas leidimas įgyvendinti projektą ir (arba) kiti dokumentai, privalomi vadovaujantis Statybos techninio reglamento STR. 1.01.01:2005 „Kultūros paveldo statinio tvarkomųjų statybos darbų reglamentai“, patvirtinto Lietuvos Respublikos aplinkos ministro ir Lietuvos Respublikos kultūros ministro 2005 m. gegužės 5 d. įsakymu Nr. D1-233/ĮV-196 (Žin., 2005, Nr. 60-2140), nuostatomis (šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
25.	Statinio projektavimo sąlygų sąvadas, kai sudėtyje yra kultūros paveldo objekto pritaikymo projektiniai pasiūlymai, statinio techninis projektas, statybos leidimas (taikoma, kai projekte numatyta Taisyklių 6.3 punkte nurodyta veikla (viešųjų kultūros paveldo objektų tvarkyba) ir projekte numatoma vykdyti kultūros paveldo objekto teritorijoje esančių statinių kapitalini remontą ar rekonstrukciją arba statinių atkūrimą (išimtiniais atvejais), naujų statinių statybą ar griovimą. Šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
26.	Statinio projektavimo sąlygų sąvadas, kurio sudėtyje yra kultūros paveldo objekto pritaikymo projektiniai pasiūlymai, statinio techninis projektas, kurio sudėtyje yra kultūros paveldo tvarkybos darbų projektas (remonto ir (arba) konservavimo, restauravimo projektas), leidimas atlikti tvarkybos darbus (jei vietos projektas bus vykdomas dalimis, etapais) ir (arba) statybos leidimas (taikoma, kai projekte numatyta Taisyklių 6.3 punkte nurodyta veikla (viešųjų kultūros paveldo objektų tvarkyba) ir projekte numatoma tyrimų pagrindu numatoma atlikti kultūros paveldo objekto (statinio) ar jo dalių remontą restauravimą ir (arba) vertingųjų savybių neturinčios statinio dalies kapitalini remontą ir rekonstrukciją. Šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
27.	Kultūros paveldo objekto apsaugos reglamentą arba projektavimo sąlygas (laikinas apsaugos reglamentas) ir (arba) šio objekto pritaikymo projektinius pasiūlymus bei tvarkybos darbų projektą (taikoma, kai projekte numatyta Taisyklių 6.3 punkte nurodyta veikla (viešųjų kultūros paveldo objektų tvarkyba) ir projekte numatoma tyrimų pagrindu atlikti tik statinio remontą ir (arba) restauravimą. Šie dokumentai gali būti pateikti ne vėliau kaip iki pirmojo (ne avansinio) mokėjimo prašymo pateikimo Agentūrai dienos)	[]	|_|_|
28.	Prekių, darbų ar paslaugų tiekėjų komerciniai pasiūlymai arba kiti dokumentai, pagrindžiantys tinkamų finansuoti išlaidų vertę	[]	|_|_|
29.	Kiti su projektu susiję ir, pareiškėjo manymu, būtini dokumentai (nurodyti)	[]	|_|_|

XIII. PAREIŠKĖJO DEKLARACIJA

Aš, pretenduojanti (-is) gauti paramą pagal priemonę „Kaimo atnaujinimas ir plėtra“, ją įgyvendinant planavimo būdu, pasirašydama (-as) šioje paramos paraiškoje patvirtinu, kad: – šioje paramos paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga; – šis projektas bus įgyvendinamas taip, kaip nurodyta šioje paramos paraiškoje ir jos prieduose; – prašoma parama yra mažiausia projektui įgyvendinti reikalinga suma; – organizacija, kuriai aš atstovauju, nėra pažeidusi jokios kitos sutarties dėl paramos skyrimo iš EB arba Lietuvos Respublikos biudžeto lėšų; – subjektas, kuriam aš atstovauju, nėra likviduojamas; – man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas, arba dėl kurių projektas nebūtų įgyvendintas nustatytu laikotarpiu; – žinau, kad paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją); – žinau, kad Agentūra gali patikrinti pateiktus duomenis ir atlikti patikrą vietoje, taip pat gauti papildomos informacijos apie mano atstovaujamos organizacijos įgyvendinamo projekto ir su juo susijusią veiklą. Pateiktus duomenis kontrolės tikslams gali panaudoti ir kitos Lietuvos Respublikos ir EB institucijos; – žinau, kad jei netinkamai vykdysiu projektą pagal šią paraišką ar kitaip pažeisiu teisės aktų, reglamentuojančių paramos teikimą ir administravimą, reikalavimus, man gali būti taikomos teisės aktų numatytos sankcijos. Esu informuota (-as) ir sutinku, kad Agentūra tikrins pateiktus duomenis kituose valstybės registruose ir duomenų bazėse. Esu informuota (-as), kad esu atsakinga (-as) už reikiamų dokumentų ir (arba) pažymų pateikimą laiku Agentūrai. Esu informuota (-as), kad duomenys apie gaunamą (gautą) paramą bus viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti EB finansinius interesus teisės aktuose nustatyta tvarka. Esu informuota (-as), kad turiu teisę žinoti apie savo asmens ir atstovaujamos organizacijos duomenų tvarkymą, susipažinti su tvarkomais savo asmens ir atstovaujamos organizacijos duomenimis ir kaip jie yra tvarkomi, reikalauti ištaisyti, sunaikinti savo asmens arba atstovaujamos organizacijos duomenis arba sustabdyti savo asmens arba atstovaujamos organizacijos duomenų tvarkymo veiksmus, kai duomenys tvarkomi nesilaikant teisės aktų nuostatų. Esu informuota (-as), kad duomenų valdytojas yra Agentūra. Įsipareigoju: – vykdyti reguliarią projekto įgyvendinimo stebėseną tam, kad būtų užtikrintas projekto įgyvendinimas, kaip numatyta paramos paraiškoje; – nereikalauti išmokėti paramos lėšų, jeigu padarytos išlaidos neįtrauktos į tinkamų finansuoti išlaidų sąrašą arba jei jos padarytos nesilaikant Lietuvos Respublikos žemės ūkio ministerijos numatytos tvarkos; – klaidingai apskaičiuotą ir pervestą į mano atsiskaitomąją sąskaitą paramos sumą ir (arba) PVM grąžinti Agentūrai; – tinkamai informuoti Agentūrą apie bet kokius pasikeitimus, nukrypimus, vykdant projektą; – šiuo projektu atstovauti kaimo gyventojų viešiesiems poreikiams ir interesams; – ne vėliau kaip per 10 (dešimt) darbo dienų pranešti Agentūrai apie bet kurių duomenų, pateiktų šioje paraiškoje, taip pat apie savo rekvizitų pasikeitimus; – gavęs Agentūros sprendimą dėl paramos neskyrimo, paramos išmokėjimo sustabdymo, paramos sumažinimo, dėl paramos mokėjimo nutraukimo ir (arba) reikalavimo grąžinti paramos lėšas ar jų dalį, per sprendime nustatytą terminą įvykdyti sprendime išvardytus reikalavimus ir (arba) grąžinti paramos lėšas į sprendime nurodytą sąskaitą, o apie reikalavimų įvykdymą raštu informuoti Agentūrą; – nuo paramos pagal šią paraišką gavimo momento vykdyti visus įsipareigojimus ir reikalavimus, nustatytus 2005 m. rugsėjo 20 d. Tarybos reglamente (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2008 m. vasario 14 d. Tarybos reglamentu (EB) Nr. 146/2008 (OL 2008 L 46, p. 1), Lietuvos kaimo plėtros 2007–2013 metų programoje, patvirtintoje 2007 m. spalio 19 d. Komisijos sprendimu Nr. C (2007) 5076, Lietuvos kaimo plėtros 2007–2013 metų programos administravimo taisyklėse, patvirtintose Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562), kol projektas pagal šią paraišką bus galutinai įgyvendintas. Pasikeitus teisės aktų, reglamentuojančių paramos teikimą ir administravimą, nuostatoms, nuo pat jų įsigaliojimo dienos įsipareigoju vykdyti projektą pagal šią paraišką pagal pasikeitusių teisės aktų reikalavimus ir prisiimti visą atsakomybę už iš to kylančias pasekmes. Sutinku, kad: – informacija apie mano pateiktą paramos paraišką, nurodant pareiškėjo pavadinimą, projekto pavadinimą, paramos paraiškos kodą ir prašomą paramos sumą, būtų skelbiama Agentūros interneto svetainėje; – projekto įgyvendinimas būtų reguliariai stebimas ir tikrinamas, ir įsipareigoju tinkamai saugoti bet kokius dokumentus, susijusius su projektu; – paramos paraiškoje pateikti duomenys būtų apdorojami ir saugomi Informacinėje sistemoje; – visa su šiuo projektu susijusi informacija būtų naudojama statistikos, vertinimo bei tyrimų tikslams.

_________________________	__________	____________________

(Pareiškėjo (juridinio asmens)	(parašas)	(vardas, pavardė)

vadovas ar jo įgalioto

asmens pareigos)	A. V.

XIV. PARTNERIO DEKLARACIJA

Aš, pretenduodama (-as) būti projekto, įgyvendinamo pagal priemonę „Kaimo atnaujinimas ir plėtra“, ją įgyvendinant planavimo būdu, partneriu ir pasirašydama (-as) šioje paramos paraiškoje, patvirtinu, kad:

–	šioje paramos paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga;

–	šis projektas bus įgyvendinamas taip, kaip nurodyta šioje paramos paraiškoje ir jos prieduose;

–	aš / juridinis asmuo (organizacija), kuriam aš atstovauju, nesu pažeidęs (-usi) / nėra pažeidęs jokios kitos sutarties dėl paramos skyrimo iš EB arba Lietuvos Respublikos biudžeto lėšų;

–	man / juridiniam asmeniui, kuriam aš atstovauju, nėra iškelta byla dėl bankroto, jis nėra likviduojamas;

–	man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas, arba dėl kurių projektas nebūtų įgyvendintas nustatytu laikotarpiu;

–	žinau, kad paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją);

–	žinau, kad Agentūra gali patikrinti pateiktus duomenis ir atlikti patikrą vietoje, taip pat gauti papildomos informacijos apie mano / mano atstovaujamo juridinio asmens įgyvendinamo projekto ir su juo susijusią veiklą. Pateiktus duomenis kontrolės tikslams gali panaudoti ir kitos Lietuvos Respublikos ir EB institucijos.

Esu informuota (-as) ir sutinku, kad Agentūra tikrins pateiktus duomenis kituose valstybės registruose ir duomenų bazėse.

Esu informuota (-as), kad esu atsakinga (-as) už reikiamų dokumentų ir (arba) pažymų pateikimą laiku Agentūrai.

Esu informuota (-as), kad duomenys apie gaunamą (gautą) paramą bus viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti EB finansinius interesus teisės aktuose nustatyta tvarka.

Esu informuota (-as), kad turiu teisę žinoti apie savo asmens ir (arba) atstovaujamos organizacijos duomenų tvarkymą, susipažinti su tvarkomais savo asmens ir (arba) atstovaujamos organizacijos duomenimis ir kaip jie yra tvarkomi, reikalauti ištaisyti, sunaikinti savo asmens ir (arba) atstovaujamos organizacijos duomenis arba sustabdyti savo asmens ir (arba) atstovaujamos organizacijos duomenų tvarkymo veiksmus, kai duomenys tvarkomi nesilaikant teisės aktų nuostatų. Esu informuota (-as), kad duomenų valdytojas yra Agentūra.

Įsipareigoju:

–	vykdyti reguliarią projekto įgyvendinimo stebėseną tam, kad būtų užtikrintas projekto įgyvendinimas, kaip numatyta paramos paraiškoje;

–	nereikalauti išmokėti paramos lėšų, jei padarytos išlaidos neįtrauktos į tinkamų finansuoti išlaidų sąrašą arba jei jos padarytos nesilaikant Lietuvos Respublikos žemės ūkio ministerijos numatytos tvarkos;

–	klaidingai apskaičiuotą ir pervestą į mano atsiskaitomąją sąskaitą paramos sumą ir (arba) PVM grąžinti Agentūrai;

–	tinkamai informuoti Agentūrą apie bet kokius pasikeitimus, nukrypimus, vykdant projektą;

–	šiuo projektu atstovauti kaimo gyventojų viešiesiems poreikiams ir interesams.

Sutinku, kad:

–	informacija apie paramos paraišką, kurioje dalyvauju kaip partneris, nurodant pareiškėjo pavadinimą, projekto pavadinimą, paramos paraiškos kodą ir prašomą paramos sumą, būtų skelbiama Agentūros interneto svetainėje;

–	projekto įgyvendinimas būtų reguliariai stebimas ir tikrinamas, ir įsipareigoju tinkamai saugoti bet kokiu dokumentus, susijusius su projektu;

–	paramos paraiškoje pateikti duomenys būtų apdorojami ir saugomi Informacinėje sistemoje; visa su šiuo projektu susijusi informacija būtų naudojama statistikos, vertinimo bei tyrimų tikslams.

___________________________	_________	________________

(Pareiškėjo vadovo ar jo įgalioto	(parašas)	(vardas, pavardė)

asmens pareigų pavadinimas) A. V.

Pastaba. Pareiškėjo pateikti duomenys bus tvarkomi elektroniniu būdu, juos kontrolės, priežiūros ir vertinimo tikslams gali panaudoti Agentūra, Lietuvos Respublikos žemės ūkio ministerija, su EŽŪFKP administravimu susijusios Lietuvos Respublikos ir Europos Sąjungos institucijos.

pareiškėjo atstovo parašas ir antspaudas ________________

_________________